cyanic-selkie/wikianc huggingface dataset:
ഖൊറാത്ത് പീഠഭൂമി
അവലംബം
വർഗ്ഗം:പീഠഭൂമികൾ വർഗ്ഗം:തായ്‌ലാന്റ്
തകാഷി മുറകാമി
ഒരു ജാപ്പനീസ് സമകാലിക കലാകാരനാണ് തകാഷി മുറകാമി (村上 隆, ജനനം: ഫെബ്രുവരി 1, 1962). ഫൈൻ ആർട്സ് മീഡിയയിലും (പെയിന്റിംഗ്, ശിൽപം പോലുള്ളവ) വാണിജ്യ മാധ്യമങ്ങളിലും (ഫാഷൻ, ഉപഭോഗ വസ്തുക്കൾ, അനിമേഷൻ എന്നിവ) ഒരുപോലെ പ്രവർത്തിക്കുന്ന കലാകാരനാണ് അദ്ദേഹം. ജാപ്പനീസ് കലാപാരമ്പര്യത്തിന്റെ സൗന്ദര്യാത്മക സവിശേഷതകളെയും യുദ്ധാനന്തര ജാപ്പനീസ് സംസ്കാരത്തിന്റെയും സ്വഭാവത്തെ സമന്വയിപ്പിക്കുന്നതിന് "സൂപ്പർഫ്ലാറ്റ്" എന്ന പദം അദ്ദേഹം ഉപയോഗിച്ചു. മുറകാമിയുടെയും, അദ്ദേഹം സ്വാധീനിച്ച മറ്റ് ജാപ്പനീസ് കലാകാരന്മാരുടെയും കലാ രീതിയെ വിശേഷിപ്പിക്കാൻ സൂപ്പർഫ്ലാറ്റ് എന്ന പദം ഉപയോഗിക്കാറുണ്ട്.
കൈകായ് കിക്കി കമ്പനിയുടെ സ്ഥാപകനും പ്രസിഡന്റുമാണ് മുറകാമി. ഗെയ്‌സായി എന്ന ദ്വിവത്സര കലാ മേളയുടെ സ്ഥാപകനും സംഘാടകനുമായിരുന്നു അദ്ദേഹം.
കലയും വാണിജ്യപരമായ ബ്രാൻഡിംഗും തമ്മിലുള്ള അതിരുകൾ  മങ്ങിക്കുന്നതും, അത്തരമൊരു അതിർത്തിയുടെ നിലനിൽപ്പിനെ ചോദ്യം ചെയ്യുന്നതുമാണ് മുറകാമിയുടെ കലാ സൃഷ്ടികൾ.
അക്കാദമിക് പശ്ചാത്തലവും കരിയറിന്റെ ആദ്യകാലവും
ലഘുചിത്രം| 1992 ലെ ടോക്കിയോയിലെ ഗാലറി മാർസിൽ "പോളിറിഥം" എന്ന തന്റെ ആദ്യകാല സൃഷ്ടിയുമായി തകാഷി മുറകാമി. ഫോട്ടോ ഇറ്റാക്ക ഡാരിൻ പപ്പാസ് ജപ്പാനിലെ ടോക്കിയോയിലാണ് മുരകാമി ജനിച്ച് വളർന്നത്. ചെറുപ്പം മുതൽ അനിമെയുടെയും മാംഗയുടെയും (ജാപ്പനീസ് കോമിക്സ്) ആരാധകനായിരുന്ന മുറകാമി, ആനിമേഷൻ വ്യവസായ മേഖലയിൽ ജോലി നേടുന്നതിനാണ് താൽപ്പര്യപ്പെട്ടിരുന്നത്. ആനിമേറ്ററാകാൻ ആവശ്യമായ വൈദഗ്ദ്ധ്യം നേടുന്നതിനായി അദ്ദേഹം ടോക്കിയോ യൂണിവേഴ്സിറ്റി ഓഫ് ആർട്‌സിൽ ചേർന്നു, പക്ഷേ ഒടുവിൽ അദ്ദേഹം പരമ്പരാഗത ജാപ്പനീസ് കലാപരമായ കൺവെൻഷനുകൾ, ടെക്നിക്കുകൾ, വിഷയങ്ങൾ എന്നിവ ഉൾക്കൊള്ളുന്ന ജാപ്പനീസ് പെയിന്റിംഗിന്റെ പരമ്പരാഗത ശൈലിയായ നിഹോംഗയിൽ പ്രാവീണ്യം നേടുകയാണുണ്ടായത്. അദ്ദേഹം നിഹോംഗയിൽ പിഎച്ച്ഡി നേടാൻ തീരുമാനിച്ചുവെങ്കിലും, ക്രമേണ അതിന്റെ രാഷ്ട്രീയത്തിൽ നിരാശനായി, സമകാലീന കലാ ശൈലികൾ, മാധ്യമങ്ങൾ, തന്ത്രങ്ങൾ എന്നിവയിൽ പര്യവേക്ഷണം ചെയ്യാൻ തുടങ്ങി.
ജപ്പാനിലെ സമകാലീന കലയുടെ അവസ്ഥയിൽ മുറകാമി അതൃപ്തനായിരുന്നു. ജപ്പാനിലെ സമകാലീന കല "പാശ്ചാത്യ പ്രവണതകളുടെ ആഴത്തിലുള്ള സ്വാധീനത്തിന് വിധേയമാണെന്ന്" അദ്ദേഹം വിശ്വസിച്ചു. അങ്ങനെ, അദ്ദേഹത്തിന്റെ ആദ്യകാല രചനകളിൽ ഭൂരിഭാഗവും സാമൂഹ്യ വിമർശനത്തിന്റെയും ആക്ഷേപഹാസ്യത്തിന്റെയും തലങ്ങളുള്ളവയാണ്. മുറകാമിയുടെ ഇന്നത്തെ ഏറ്റവും വിലയേറിയ സൃഷ്ടി മൈ ലോൺസം കൌബോയ് എന്ന് പേര് നൽകിയനഗ്നമായ അനിമേഷൻ കഥാപാത്രത്തെപോലെയുള്ള ശിൽപമാണ്. അദ്ദേഹത്തിന്റെ ആദ്യകാല സൃഷ്ടികളിൽ പലതും തുടക്കത്തിൽ ജപ്പാനിൽ അത്രകണ്ട് സ്വീകാര്യമായിരുന്നില്ല.
ന്യൂയോർക്ക്
1994 ൽ മുറകാമി ഏഷ്യൻ കൾച്ചറൽ കൗൺസിലിൽ നിന്ന് ഒരു ഫെലോഷിപ്പ് നേടി, ന്യൂയോർക്ക് സിറ്റിയിൽ ഒരു വർഷത്തേക്ക് പിഎസ് 1 ഇന്റർനാഷണൽ സ്റ്റുഡിയോ പ്രോഗ്രാമിൽ പങ്കെടുത്തു. അദ്ദേഹത്തിന്റെ ന്യൂയോർക്ക് താമസത്തിനിടയിൽ, പാശ്ചാത്യ സമകാലീന കലാകാരന്മാരായ അൻസെം കൈഫറിന്റെയും ജെഫ് കൂൺസിന്റെയും ഒക്കെ സൃഷ്ടികളിൽ ആകൃഷ്ടനായി. തന്റെ കമ്പനിയായ കൈകായ് കിക്കിയുടെ മുന്നോടിയായി, ജപ്പാനിലെ ഹിരോപൺ ഫാക്ടറിയുമായി ചേർന്ന് അദ്ദേഹം ജപ്പാനിൽ ഒരു ചെറിയ സ്റ്റുഡിയോ സ്ഥാപിച്ചു. ജപ്പാനിലേക്ക് മടങ്ങിയതിനുശേഷം അദ്ദേഹം തന്റെ കലാപരമായ പരിശീലനത്തിന് പിന്നിലെ പ്രധാന ആശയങ്ങൾ വികസിപ്പിക്കുകയും യൂറോപ്പിലെയും അമേരിക്കയിലെയും പ്രധാന ഗാലറികളിലും സ്ഥാപനങ്ങളിലും പതിവായി സ്വന്തം സൃഷ്ടികൾ പ്രദർശിപ്പിക്കാൻ തുടങ്ങുകയും ചെയ്തു.
തന്ത്രപരമായ സമീപനം
യുദ്ധാനന്തര ജപ്പാനിലെ വിശ്വസനീയവും സുസ്ഥിരവുമായ ഒരു കലാ വിപണിയുടെ അഭാവത്തിനെക്കുറിച്ച് മുറകാമി നിരാശ പ്രകടിപ്പിച്ചിരുന്നു. ഈ കാരണത്താൽ അദ്ദേഹം ആദ്യം പാശ്ചാത്യ കലാ ലോകത്ത് ശ്രദ്ദേയനാകാനുള്ള ശ്രമങ്ങൾ തുടങ്ങി. സ്വന്തം ജാപ്പനീസ് സംസ്കാരത്തിലും ചരിത്രത്തിലും വേരൂന്നിയതും എന്നാൽ അന്തർ‌ദ്ദേശീയമായി പുതിയതും സാധുതയുള്ളതുമായ എന്തെങ്കിലും സൃഷ്ടിക്കുന്നതിനായി, 'വിശിഷ്ടമായും ജപ്പാന്റേത്' എന്ന് കണക്കാക്കാവുന്ന എന്തെങ്കിലും തിരയാൻ തുടങ്ങി. ഉയർന്നതെന്ന് വിലയിരുത്തപ്പെടുന്ന കലയുടെ ഘടകങ്ങൾ പലപ്പോഴും വലിയ ആശയക്കുഴപ്പങ്ങൾക്ക് കാരണമാകുന്നുവെന്ന് നിഗമനം ചെയ്ത ശേഷം, ജപ്പാനിലെ താഴ്ന്നതെന്ന് വിലയിരുത്തുന്ന സംസ്കാരം, പ്രത്യേകിച്ച് ആനിമേഷൻ, മംഗ, ഒട്ടാകു സബ്കൾച്ചർ എന്നിവയിൽ ശ്രദ്ധ കേന്ദ്രീകരിക്കാൻ തുടങ്ങി. ഈ തന്ത്രത്തിൽ നിന്ന് ഉരുത്തിരിഞ്ഞ താണ് അദ്ദേഹത്തിന്റെ കലാപരമായ ശൈലി. ഹോണോലുലു മ്യൂസിയം ഓഫ് ആർട്ടിന്റെ ശേഖരത്തിൽ 2000 മുതൽ സൂക്ഷിച്ചിരിക്കുന്ന അദ്ദേഹത്തിന്റെ സൃഷ്ടിയായ കോസ്മോസ് ബോളിൽ ഇത് പ്രകടമാണ്.
ഫാക്ടറി
വലിയ തോതിലുള്ളതും കൂടുതൽ വൈവിധ്യമാർന്നതുമായ മാധ്യമങ്ങളിൽ പ്രവർത്തിക്കുന്നതിനായി 1996 ൽ മുറകാമി തന്റെ പ്രൊഡക്ഷൻ വർക്ക്‌ഷോപ്പായ ഹിരോപോൺ ഫാക്ടറി ആരംഭിച്ചു. 2001 ൽ ഹിരോപൺ ഫാക്ടറി കൈകായ് കിക്കി കമ്പനി ലിമിറ്റഡായി മാറ്റി.
സഹകരണങ്ങൾ
2002 ൽ ഡിസൈനർ മാർക്ക് ജേക്കബിന്റെ ക്ഷണപ്രകാരം മുറകാമി ഫാഷൻ ബ്രാൻഡായ ലൂയി വിറ്റനുമായി ദീർഘകാലമായുള്ള സഹകരണം ആരംഭിച്ചു. ഹാൻഡ്‌ബാഗുകളുടെ രൂപകൽപ്പനയിൽ ഉപയോഗിച്ച കലാസൃഷ്ടികൾ സംഭാവന ചെയ്തുകൊണ്ടാണ് അദ്ദേഹം ആരംഭിച്ചത്. ഇത് വാണിജ്യപരമായി വലിയ വിജയമായിരുന്നു. നവോകി തകിസാവയുടെ ഫാഷൻ ഡിസൈനർമാരായ ഇസി മിയാകെ മെൻ എന്നയാളുമായി അദ്ദേഹം മുമ്പ് സഹകരിച്ചിരുന്നുവെങ്കിലും, ലൂയി വ്യൂട്ടനുമായുള്ള അദ്ദേഹത്തിന്റെ പ്രവർത്തനങ്ങൾ അദ്ദേഹത്തെ ജന്മനാടായ ജപ്പാനിൽ സെലിബ്രിറ്റി പദവിയിലേക്ക് ഉയർത്തി.
2007 ൽ മുറകാമി, റാപ്പർ കൻയി വെസ്റ്റിന്റെ ഗ്രാജുവേഷൻ എന്ന ആൽബത്തിന് കവർ ആർട്ട് വർക്ക് നൽകുകയും വെസ്റ്റിന്റെ " ഗുഡ് മോർണിംഗ് " എന്ന ഗാനത്തിനായി ഒരു ആനിമേറ്റഡ് മ്യൂസിക് വീഡിയോ സംവിധാനം ചെയ്യുകയും ചെയ്തു. വെസ്റ്റിന്റെ 2018 ലെ സഹകരണ ആൽബമായ കിഡ്സ് സീ ഗോസ്റ്റ്സ് നും കവർ ആർട്ട്‌വർക്ക് നൽകി.
മുറകാമി ജപ്പാനിലെ മറ്റ് നിരവധി വ്യവസായങ്ങളുമായും സഹകരിച്ചിട്ടുണ്ട്. ഒരു പ്രധാന ഉദാഹരണം അർബൻ റിയൽ എസ്റ്റേറ്റ് ഡവലപ്പ്മെന്റ് റോപ്പൊംഗി ഹിൽസിന്റെ പ്രസ് റിലേഷൻസ് പ്രചാരണത്തിനായി അദ്ദേഹം സൃഷ്ടിച്ച ഇമേജ് കഥാപാത്രങ്ങൾ ആണ്.
2009 ൽ സംഗീത നിർമ്മാതാവ് ഫാരെൽ വില്യംസ് മുറകാമിയുമൊത്ത് ആർട്ട് ബാസലിൽ ഒരു ശില്പം അനാച്ഛാദനം ചെയ്തു.
മുറകാമിയും മക്ജിയും ചേർന്ന്, 'ടേണിംഗ് ജാപ്പനീസ്' എന്ന ദി വേപ്പർസ്ന്റെ ഗാനത്തിനുള്ള ഒരു ഹ്രസ്വ സംഗീത വീഡിയോ സംവിധാനം ചെയ്തു. 2009 ഒക്ടോബർ 1 മുതൽ 2010 ജനുവരി 17 വരെ ലണ്ടനിലെ ടേറ്റ് മോഡേൺ മ്യൂസിയത്തിലെ "പോപ്പ് ലൈഫ്" എക്സിബിഷനിൽ ഇത് കാണിച്ചു. ജപ്പാനിലെ ടോക്കിയോയിലെ ഷോപ്പിംഗ് ഡിസ്ട്രിക്റ്റ് അക്കിഹാറയ്ക്ക് ചുറ്റും നൃത്തം ചെയ്യുന്ന ഡൺസ്റ്റ് ആണ് വീഡിയോയിൽ.
തകാഷി മുറകാമി സംവിധാനം ചെയ്ത് ആനിമേറ്റുചെയ്‌ത യൂ ഷുശ് സീ മീ ഇൻ എ ക്രൌൺ എന്ന ഔദ്യോഗിക മ്യൂസിക് വീഡിയൊ 2019 മാർച്ചിൽ ബില്ലി എലിഷ് പുറത്തിറക്കി. മോഷൻ ക്യാപ്‌ചർ സാങ്കേതികവിദ്യ ഉപയോഗിച്ച് ആനിമേറ്റുചെയ്‌ത ആനിമേഷൻ സ്റ്റൈൽ വീഡിയോ സൃഷ്ടിക്കാൻ എട്ട് മാസമെടുത്തതായി മുറകാമി പത്രക്കുറിപ്പിൽ അറിയിച്ചു. നിയോൺ-പച്ച ഷർട്ടും ഷോർട്ട്സും ധരിച്ച എലിഷിന്റെ ആനിമേറ്റുചെയ്‌ത രൂപം കാണിച്ച് തുടങ്ങുന്ന വീഡിയോ, ഒടുവിൽ ഒരു ചിലന്തി പോലുള്ള രാക്ഷസനായി രൂപാന്തരപ്പെട്ട് ഒരു ചെറിയ നഗരത്തെ നശിപ്പിക്കുന്നതാണ് വീഡിയോയിൽ. വീഡിയോയിൽ, എലിഷിന്റെ സിഗ്നേച്ചർ ലോഗോ "ബ്ലോഷ്", മുറകാമിയുടെ പൂക്കൾ എന്നിവ ഉൾപ്പെടുന്നു.
തകാഷി മുറകാമിയുടെ ആൽബം കവർ ഡിസൈനുകളും കലാസൃഷ്ടികളും ഉൾക്കൊള്ളുന്ന, തന്റെ കളേഴ്സ് എന്ന ആൽബം ജെ ബാൽവിൻ 2020 മാർച്ചിൽ പുറത്തിറക്കി.
കൈകായ് കിക്കി
മുരകാമി തന്റെ പ്രവർത്തനങ്ങൾ ജപ്പാനിലെ കൈകായ് കിക്കി കമ്പനി, ലിമിറ്റഡ് (2001), കൈകായ് കിക്കി ന്യൂയോർക്ക്, എൽ‌എൽ‌സി (2001), എൽ‌എൽ‌സി (2010)ലോസ് ഏഞ്ചൽസ് എന്നിവയിൽ ഉൾപ്പെടുത്തിയാണ് നടത്തുന്നത്. മുറകാമിയുടെ വൈവിധ്യമാർന്ന കലാപരമായ ശ്രമങ്ങൾ കൂടാതെ ഓഫീസുകളും പ്രൊഡക്ഷൻ സ്റ്റുഡിയോകളും നിയന്ത്രിക്കുന്നത് കൈകായ് കികിയാണ്. മുറകാമിയുടെ കലാസൃഷ്ടികളുടെയും പ്രൊജക്റ്റുകളുടെയും നിർമ്മാണവും പ്രൊമോഷനും കൈകാര്യം ചെയ്യുന്നതിനൊപ്പം, അന്താരാഷ്ട്ര കലാ പ്രോജക്ടുകൾ സംഘടിപ്പിക്കുക, യുവ കലാകാരന്മാരുടെ കരിയറിനെ പിന്തുണയ്ക്കുക എന്നിവയും കൈകായ് കികി കൈകാര്യം ചെയ്യുന്നു.
ടോക്കിയോയിലെ നകാനോയിലെ നകാനോ ബ്രോഡ്‌വേ ഷോപ്പിംഗ് മാളിനുള്ളിൽ നാല് വ്യത്യസ്ത സ്ഥലങ്ങൾ ഉൾപ്പെടുത്തി 2010 ൽ ഹിഡാരി സിങ്കാരോ എന്ന രണ്ടാമത്തെ ഗാലറി ആരംഭിച്ചു.
ഗെയ്‌സായി
2002 മുതൽ 2014 വരെ മുറകാമി ഗെയ്‌സായി എന്ന പേരിൽ ഒരു കലാ മേള സംഘടിപ്പിച്ചു. ഇത് വർഷത്തിൽ ഒരിക്കൽ ജപ്പാനിലും വർഷത്തിൽ ഒരിക്കൽ തായ്‌പേയ് അല്ലെങ്കിൽ മിയാമി പോലുള്ള മറ്റൊരു നഗരത്തിലും നടന്നു. ഇതിൽ മുൻകൂട്ടി സ്‌ക്രീൻ ചെയ്ത ഗാലറികൾക്ക് ഇടം നൽകുന്നതിനുപകരം, കലാകാരന്മാർക്ക് അവരുടെ സ്വന്തം ബൂത്തുകൾ സൃഷ്ടിക്കാനും വാങ്ങാൻ ആഗ്രഹിക്കുന്നവരുമായി നേരിട്ട് സംവദിക്കാനും അനുവദിച്ചു.
എക്സിബിഷനുകൾ
1989
1991
1993
1994
1995
1996
1997
1998
1999
2000
2001
2002
2003
2004
2005
2006
2007
2009
2010
2011
2012
2013
2014
2015–2016
2017–2018
2019
2020
പുറം കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1962-ൽ ജനിച്ചവർ വർഗ്ഗം:Articles containing Japanese language text വർഗ്ഗം:ഫെബ്രുവരി 1-ന് ജനിച്ചവർ വർഗ്ഗം:ജാപ്പനീസ് സമകാലീന കലാകാരന്മാർ
ദംഗൽ
2016 ഡിസംബറിൽ പുറത്തിറങ്ങിയ ജീവചരിത്രാത്മകമായ ഒരു ഹിന്ദി ചലച്ചിത്രമാണ് ദംഗൽ (മലയാള അർഥം: മല്ലയുദ്ധം, ഗുസ്തി). നിതേശ് തിവാരിയാണ് ദംഗലിന്റെ സംവിധായകൻ. തന്റെ പെണ്മക്കളെ മല്ലയുദ്ധപ്രവീണരാക്കിയ മഹാവീർ സിംഗ് ഫോഗട്ട് എന്ന ഫയൽവാന്റെ കഥയാണ് ദംഗലിന്റെ പ്രമേയം. മഹാവീർ സിംഗ് ഫോഗട്ട് ആയി അഭിനയിക്കുന്നത് ആമിർ ഖാനാണ്. ദംഗൽ എന്ന ഹിന്ദി വാക്കിന് മല്ലയുദ്ധം അഥവാ ഗുസ്തി എന്നാണ് അർഥം.
ദംഗലിനു സംഗീതം നൽകിയിരിക്കുന്നത് പ്രീതമാണ്. ഗാനങ്ങൾ രചിച്ചിരിക്കുന്നത് അമിതാഭ് ഭട്ടാചാര്യയും. ഭാരതീയ വനിതാ മല്ലയുദ്ധ സംഘത്തിലെ പരിശീലകരിൽ ഒരാളായ കൃപാ ശങ്കർ ബിഷ്ണോജാണ് മല്ലയുദ്ധരംഗങ്ങൾ ചിത്രീകരിക്കുന്നതിനു സഹായകമായ പരിശീലനം ആമിർഖാനും മറ്റുള്ളവർക്കും നൽകിയത്.
2016 ഡിസംബർ 23ന് ദംഗൽ ലോകവ്യാപകമായി പ്രദർശനത്തിനെത്തി.
കഥാസംഗ്രഹം
സാമ്പത്തിക ബുദ്ധിമുട്ടുകൾ കാരണം മല്ലയുദ്ധം ഉപേക്ഷിക്കേണ്ടിവന്ന ഒരു ഫയൽവാനാണ് മഹാവീർ സിംഗ് ഫോഗട്ട്. ഭാരതത്തിനു വേണ്ടി ഒരു സ്വർണപ്പതക്കം നേടാൻ ആഗ്രഹിച്ചെങ്കിലും അതിനു കഴിയാതെപോയ അയാൾ തന്റെ മകനെക്കൊണ്ട് മല്ലയുദ്ധത്തിൽ സ്വർണം നേടിയെടുക്കുമെന്ന് പ്രതിജ്ഞയെടുക്കുന്നു. എന്നാൽ, അയാളെ നിരാശപ്പെടുത്തിക്കൊണ്ട്, അയാൾക്കു ജനിക്കുന്ന നാലു കുഞ്ഞുങ്ങളൂം പെണ്ണുങ്ങളാകുന്നു. പെണ്ണുങ്ങൾക്ക് മല്ലയുദ്ധം സാധ്യമല്ലെന്ന് ചിന്തിച്ചുകൊണ്ട് അയാൾ തന്റെ സ്വപ്നം ഉപേക്ഷിക്കുന്നു. എന്നാൽ അയാളുടെ മൂത്ത പെൺകുട്ടികളായ ഗീതയും (ഗീത ഫൊഗാട്ട്) ബബിതയും (ബബിതാകുമാരി  ഫോഗട്ട്) ആൺകുട്ടികളെ ഇടിച്ചിട്ടശേഷം വീട്ടിലെത്തുമ്പോൾ, തന്റെ പെണ്മക്കൾക്കും മല്ലയുദ്ധത്തിനുള്ള കരുത്തും കഴിവുമുണ്ടെന്ന് മഹാവീർ തിരിച്ചറിയുന്നു.
ഗീതയെയും ബബിതയെയും മഹാവീർ മല്ലയുദ്ധം പരിശീലിപ്പിക്കുന്നു. മുടി മുറിച്ച് ചെറുതാക്കുക, അതിരാവിലെ എഴുന്നേറ്റ് ഓടുക തുടങ്ങിയ കഠിനമായ പ്രവർത്തികൾ ഉൾക്കൊള്ളുന്നതായിരുന്നു അയാളുടെ പരിശീലനരീതി. തുടക്കത്തിൽ മഹാവീർന്റെ പരിശീലനരീതികളോട് എതിർപ്പായിരുന്നെങ്കിലും, തങ്ങളെ വെറും വീട്ടമ്മമാരാക്കി മാറ്റുന്നതിനു പകരം വ്യത്യസ്തമായ ഒരു ഭാവി നൽകുന്നതിനുവേണ്ടിയാണ് ഇത്ര കഠിനമായ പരിശീലനങ്ങൾ അച്ഛൻ തങ്ങൾക്കു നൽകുന്നതെന്ന് പെട്ടെന്നുതന്നെ ആ പെൺകുട്ടികൾ തിരിച്ചറിയുന്നു. പ്രചോദിതരായ അവർ സ്വമേധയാ മഹാവീരന്റെ പരിശീലനങ്ങൾ ഉൾക്കൊള്ളുന്നു. മഹാവീരൻ തന്റെ പെൺകുട്ടികളെ മല്ലയുദ്ധമത്സരങ്ങളിൽ പങ്കെടുപ്പിക്കുന്നു. എല്ലാവരെയും അതിശയിപ്പിച്ചുകൊണ്ട് ഗീതയും ബബിതയും ആൺകുട്ടികളെയും പരാജയപ്പെടുത്തുന്നു. ഗീത പിന്നീട് ജൂനിയർ ഇന്റർനാഷണൽസിൽ വിജയിക്കുകയും കോമൺവെൽത് ഗെയിംസിൽ പങ്കെടുക്കുന്നതിനുള്ള പരിശീലനത്തിനായി പട്യാലയിലേക്ക് പോവുകയും ചെയ്യുന്നു.
പട്യാലയിലെ ഇൻസ്റ്റിറ്റ്യൂട്ടിൽ ഗീതയ്ക്ക് പുതിയ കൂട്ടുകാരെ കിട്ടുന്നു. അവൾ ശീലിച്ച അച്ചടക്കത്തിൽ നിന്ന് വഴിമാറുന്നു. സ്ഥിരമായി സിനിമകൾ കാണാനും മുടി നീട്ടിവളർത്താനും അനാരോഗ്യകരമായ ഭക്ഷണം കഴിക്കാനും തുടങ്ങുന്നു. ഇൻസ്റ്റിറ്റ്യൂട്ടിലെ പരിശീലകനായ പ്രമോദ് കദമിന്റെ രീതികൾ തികച്ചും വ്യത്യസ്തമായിരുന്നു. മഹാവീരന്റെ രീതികളെക്കാൾ പ്രമോദിന്റെ രീതികളാണ് മികച്ചതെന്ന് അവൾ കരുതുന്നു. ഒരിക്കൽ വീട്ടിലെത്തിയപ്പോൾ തന്റെ പരിശീലകന്റെ രീതികളാണ് മികച്ചതെന്ന് തന്റെ അച്ഛനെ ബോധ്യപ്പെടുത്താൻ അവൾ ശ്രമിക്കുന്നു. അത് അച്ഛനും മകളും തമ്മിലുള്ള മല്ലയുദ്ധത്തിൽ കലാശിക്കുകയും ആ മല്ലയുദ്ധത്തിൽ, തന്റെ പ്രായാധിക്യം മൂലം, മഹാവീരൻ പരാജയപ്പെടുകയും ചെയ്യുന്നു. എന്നാൽ അച്ഛന്റെ രീതികൾ മറക്കരുതെന്നും അദ്ദേഹത്തിന്റെ പരിശീലനമാണ് ഗീതയെ ഇന്നത്തെ ഗീതയാക്കിയതെന്നും ബബിത ഗീതയെ ഓർമിപ്പിക്കുന്നു.
തുടർന്ന് ബബിതയും ഗീത പഠിക്കുന്ന പട്യാല ഇൻസ്റ്റിറ്റ്യൂട്ടിൽ പരിശീലനത്തിനെത്തുന്നു. ഗീത തുടർച്ചയായി മത്സരങ്ങളിൽ പരാജയപ്പെടുന്നു. അച്ഛന്റെ പരിശീലനരീതികളെ അവഗണിച്ചതാണ് തന്റെ പരാജയകാരണമെന്ന് അവൾ തിരിച്ചറിയുന്നു. അച്ഛനോട് ക്ഷമാപണം നടത്തുന്നു. മഹാവീരൻ പട്യാലയിൽ എത്തുകയും ഗീതയെയും ബബിതയെയും അവരുടെ കുട്ടിക്കാലത്ത് പരിശീലിപ്പിച്ചിരുന്ന രീതിയിൽ പരിശീലിപ്പിക്കുകയും ചെയ്യുന്നു. മഹാവീരന്റെ ഇടപെടലുകളിൽ അസ്വസ്ഥനായ പ്രമോദ് കദം ഗീതയെയും ബബിതയെയും ഇൻസ്റ്റിറ്റ്യൂട്ടിൽ നിന്ന് പുറത്താക്കുവാൻ ശ്രമിക്കുന്നു. ..... ....
ഇനി ഒരിക്കലും മക്കളുടെ കാര്യത്തിൽ ഇടപെടില്ല എന്ന ഉറപ്പിൽ ഗീതയേയും ബബിതയെയും ഇൻസ്റ്റിറ്റ്യൂട്ടിൽ തുടരാൻ അനുവദിക്കുന്നു. ഗീത പരാജയപ്പെട്ട ഇന്റര്നാഷണൽ മത്സരണങ്ങളുടെ വീഡിയോ സൂക്ഷ്മ നിരീക്ഷണം നടത്തി മൊബൈൽ ഫോൺ വഴി മഹാവീരൻ ഗീതയെ പരിശീലിപ്പിക്കുന്നത് തുടർന്നു. കോമൺവെൽത്ത് ഗെയിംസിൽ ഓരോ മത്സരത്തിലും ഗീതക്ക് ഗാലറിയിൽ ഇരുന്നു മഹാവീരൻ നിർദ്ദേശങ്ങൾ നൽകി ഫൈനൽ വരെ എത്തിച്ചു. ഇൻസ്റ്റിറ്റ്യൂട്ടിലെ പരിശീലകനായ പ്രമോദ് കദമിന്റെ  നിർദ്ദേശങ്ങൾക്കു വിരുദ്ധമായിരുന്നു മഹാവീരന്റെ നിർദ്ദേശങ്ങൾ. ഫൈനലിൽ എതിരാളിയെ അവസാനനിമിഷത്തിൽ മലർത്തിയടിച്ചു ഗീത ഭാരതത്തിനു വേണ്ടി ഗുസ്തിയിൽ സ്വർണം നേടുന്ന ആദ്യ വനിതയായി.
സംഗീതം
ഈ ചലച്ചിത്രത്തിന്റെ സംഗീതം നിർവഹിച്ചിരിക്കുന്നത് പ്രീതമാണ്. ഗാനങ്ങൾ രചിച്ചിരിക്കുന്നത് അമിതാഭ് ഭട്ടാചാര്യ.
അവലംബം
വർഗ്ഗം:2016-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഹിന്ദി ചലച്ചിത്രങ്ങൾ
കലാമണ്ഡലം ദേവകി
കേരളീയയായ ഒരു ഓട്ടൻ തുള്ളൽ കലാകാരിയാണ് കലാമണ്ഡലം ദേവകി. പുരുഷ മേധാവിത്വമുള്ള ഈ മേഖലയിലെ ആദ്യ വനിതാ കലാകാരിയായിരുന്നു അവർ. കലാമണ്ഡലം പുരസ്കാരവും കേരള സംഗീത നാടക അക്കാദമി പുരസ്കാരവും ഉൾപ്പടെ നിരവധി പുരസ്കാരങ്ങൾ ലഭിച്ചിട്ടുണ്ട്.
ആദ്യകാല ജീവിതം
കേരളത്തിലെ തൃശൂർ ജില്ലയിലെ നെല്ലുവായി എന്ന ഗ്രാമത്തിലാണ് ദേവകി ജനിച്ചത്. ഒരു കലാപരമായ കുടുംബമായിരുന്നു അവരുടേത്. അമ്മാവൻ കലാമണ്ഡലം ഗോപാലൻ നായർ ഒരു കഥകളി നടനും അദ്ധ്യാപകനുമായിരുന്നു. പിതാവ് കടമ്പൂർ ദാമോദരൻ നായർ കോട്ടക്കലിലെ ഒരു നടനും ഭാഗവതരുമായിരുന്നു. ചെറുപ്രായത്തിൽ തന്നെ അവർ തന്റെ ഗ്രാമത്തിലെ ലളിത കലാലയത്തിൽ നൃത്ത പരിശീലനം തുടങ്ങി.
1960 ൽ, കേരള കലാമണ്ഡലത്തിൽ ശാസ്ത്രീയ നൃത്തം പഠിക്കാൻ ആണ് ദേവകി ആദ്യം എത്തുന്നത്. എന്നാൽ പ്രായപരിധി കഴിഞ്ഞതിനാൽ അവരുടെ അപേക്ഷ ഏതാനും മാസങ്ങൾക്കുള്ളിൽ നിരസിക്കപ്പെട്ടു. ഭയങ്കര നിരാശയോടെ പിതാവ് ഭാഗവതർ കടമ്പൂർ ദാമോദരൻ നായർക്കൊപ്പം, ദേവകിയും പുറത്തേക്കിറങ്ങുമ്പോൾ ഭാഗവതരെ തിരിച്ചറിഞ്ഞ കൃഷ്ണൻകുട്ടി പൊതുവാൾ ദേവകിയോട് "നിങ്ങൾക്ക് ഓട്ടൻതുള്ളൽ പഠിക്കാൻ താൽപ്പര്യമുണ്ടോ?" എന്ന് ചോദിച്ചു. അങ്ങനെയാണ് അവർ തുള്ളൽ പഠിക്കാനെത്തുന്നത്. തൻ്റെ പന്ത്രണ്ടാം വയസ്സിൽ, കേരള കലാമണ്ഡലത്തിൽ തുള്ളൽ പഠിക്കാൻ ചേർന്ന അവർ അവിടെ തുള്ളൽ പഠിക്കാൻ ചേർന്ന ആദ്യ വനിതാ വിദ്യാർത്ഥിനിയായിരുന്നു. 1961 ൽ ആയിരുന്നു അവരുടെ അരങ്ങേറ്റം. പാത്രചരിതം ആണ് അരങ്ങിൽ അവതരിപ്പിച്ചത്.
മലബാർ കണ്ണൻ നായരായിരുന്നു അവരുടെ ഓട്ടം തുള്ളൽ ഗുരു. കലാമണ്ഡലം ദിവാകരൻ നായർ ആയിരുന്നു മറ്റൊരു അദ്ധ്യാപകൻ. സംഗീതം പഠിപ്പിച്ചത് എൻ കെ വാസുദേവ പണിക്കരും, സാഹിത്യം പഠിപ്പിച്ചത് സംസ്കൃത പണ്ഡിതനായ കുമ്മിണി വാസുദേവൻ നമ്പൂതിരിയും ആയിരുന്നു. കലാമണ്ഡലത്തിലെ ഉന്നത ഉദ്യോഗസ്ഥർ ദേവകി കഥകളി പഠിക്കുന്നത് ഓട്ടംതുള്ളലിനും ഗുണമാവുമെന്ന് കരുതി. സ്ഥാപനത്തിന്റെ സൂപ്രണ്ടായ കിള്ളിമംഗലം വാസുദേവൻ നമ്പൂതിരിപ്പാട് പൊതുവാളുമായി ആശയങ്ങൾ പങ്കുവെച്ചു. രാമൻകുട്ടി നായരോട് അവർ വിഷയം അവതരിപ്പിക്കുകയും അദ്ദേഹത്തിന്റെ കീഴിൽ ദേവകി കഥകളി പരിശീലനം നേടുകയും ചെയ്തു.
1972 ൽ മദ്ദളം കലാകാരനായ കലാമണ്ഡലം നാരായണൻ നായർ നെല്ലുവായിയെ അവർ വിവാഹം കഴിച്ചു. വിവാഹശേഷം ദേവകിക്കും നാരായണൻ നായർക്കും ഗുജറാത്തിലെ ദർപ്പണയിൽ ജോലി ലഭിച്ചു. സബർമതിയുടെ തീരത്തുള്ള സ്ഥാപനത്തിൽ, ചാത്തുണ്ണി പണിക്കരുടെ കീഴിൽ ഭരതനാട്യം പഠിക്കാനും സി ആർ ആചാര്യയിൽ നിന്ന് കുച്ചിപ്പുടി പഠിക്കാനും അവർക്ക് അവസരം ലഭിച്ചു.
1964 ൽ കേരള കലാമണ്ഡലത്തിൽ നിന്ന് ബിരുദം നേടിയ ശേഷം, ഫ്രഞ്ച് കഥകളി അധ്യാപികയായ മിലേന സാൽവിനി പാരീസിൽ ഓട്ടംതുള്ളൽ അവതരിപ്പിക്കാൻ അവരെ ക്ഷണിച്ചു. പിന്നീട് അവർ കലാമണ്ഡലത്തിൽ അദ്ധ്യാപികയായി ചേർന്നു, അവിടെ അവർ മൂന്നുവർഷം ജോലി ചെയ്തു.
നെല്ലുവായിയിലേക്ക് മടങ്ങിയെത്തിയ ദേവകി തുള്ളൽ കലാകാരിയെന്ന നിലയിലും തുള്ളൽ ഗുരു എന്ന നിലയിലും പ്രസിദ്ധിയിലേക്ക് ഉയർന്നു. പിന്നീട് അവർ ധന്വന്തരി കലാക്ഷേത്രം എന്ന സ്വന്തം നൃത്തസ്ഥാപനം സ്ഥാപിച്ചു.
പുരസ്കാരങ്ങളും അംഗീകാരങ്ങളും
തുഞ്ചൻ പറമ്പ്, കേരള കലാമണ്ഡലം, തുഞ്ചൻ സ്മാരകം, കേരള സംഗീത നാടക അക്കാദമി (2007) എന്നിവയിൽ നിന്നുള്ള പുരസ്കാരങ്ങൾ അവർക്ക് ലഭിച്ചിട്ടുണ്ട്.
അവലംബം
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
2022- ലെ ഓഡർ പാരിസ്ഥിതിക ദുരന്തം
{{Infobox event }} 2022 ലെ വേനൽക്കാലത്ത്, ഓഡർ നദിയിൽ മത്സ്യം, ബീവറുകൾ, നത്തക്കാ, കൊഞ്ച്, മറ്റ് വന്യജീവികൾ എന്നിവ ഉൾപ്പെടുന്നവയുടെ ഒരു കൂട്ടമരണം സംഭവിച്ചു.
നദിയുടെ പോളിഷ് ഭാഗത്തുനിന്ന് 100 ടണ്ണിലധികവും ജർമ്മൻ ഭാഗങ്ങളിൽ നിന്ന് 35 ടണ്ണും ചത്ത മത്സ്യങ്ങളെ നീക്കം ചെയ്തു. ഇതുമൂലമുണ്ടായ ജലമലിനീകരണം ആശങ്കയുണ്ടാക്കിയിരുന്നു.
കാരണം വ്യക്തമല്ലെങ്കിലും വേനൽച്ചൂടിന്റെ ഫലങ്ങളും യൂറോപ്യൻ വരൾച്ച മൂലം ജലനിരപ്പ് താഴ്ന്നതും ചൂടും പോഷകമൂലകങ്ങളുടെ അമിതസാന്ദ്രതയും കാരണം ജലത്തിൽ ഓക്സിജന്റെ അളവ് കുറയുന്നതും ഓക്സിഡൈസിംഗ് ഏജന്റിന്റെ പ്രവേശകം മൂലം ഓക്സിജന്റെ അളവ് കുതിച്ചുയരുന്നതും ഈ ദുരന്തത്തിന് കാരണമായിട്ടുണ്ടാവാം. കൂടാതെ മെർക്കുറി, മെസിറ്റിലീൻ, ലവണങ്ങൾ അല്ലെങ്കിൽ മറ്റ് മലിനജലം എന്നിവയുൾപ്പെടെയുള്ള രാസവസ്തുക്കളാലുളള മലിനീകരണവും ആൽഗൽ ബ്ലൂം എന്നറിയപ്പെടുന്ന, പായൽ പെരുകലും ദുരന്തകാരണമായിട്ടുണ്ടാവാം.
പോളിഷ് അധികാരികളുടെ പ്രതികരണം മന്ദഗതിയിലായിരുന്നു. ഇത് ഒരു അപവാദം ഉണ്ടാക്കുകയും ജല മാനേജ്മെന്റിനും പരിസ്ഥിതി സംരക്ഷണത്തിനും ഉത്തരവാദികളായ ഉദ്യോഗസ്ഥരെ പിരിച്ചുവിടുന്നതിനും കാരണമായി. സാധ്യമായ കുറ്റക്കാരെക്കുറിച്ചുള്ള വിവരങ്ങൾക്ക് ഒരു ദശലക്ഷം złoty (ഏകദേശം USD 210,000 അല്ലെങ്കിൽ 2022 ഓഗസ്റ്റ് വരെ 210,000 EUR) പ്രതിഫലം വാഗ്ദാനം ചെയ്തു.
പുറംകണ്ണികൾ
വർഗ്ഗം:2022-ലെ ദുരന്തങ്ങൾ
നജ്‌മ ചൊവ്ധുരി
നജ്‌മ ചൊവ്ധുരിഒരു ബംഗ്ലാദേശി സർവ്വകലാശാലാ അദ്ധ്യാപികയാണ്. ബംഗ്ലാദേശിൽ സ്ത്രീകളുടെ പഠനത്തിനായുള്ള ഡിപ്പാർട്മെന്റ് സ്ഥാപിച്ചു. ധാക്ക സർവ്വകലാശാലയിൽ 2000ൽ ആണിത് സ്ഥാപിച്ചത്. 1996ലെ ആദ്യ കെയർടേക്കർ സർക്കാറിന്റെ ഉപദേശകസമിതിയിൽ അംഗമായിരുന്നു. 2008ൽ അവർക്ക് ഗവേഷണത്തിനുള്ള എകുഷി പദക്ക് ലഭിച്ചു.
അവലംബം
വർഗ്ഗം:1942-ൽ ജനിച്ചവർ
കോമ്പിസ്
എക്സ് ജാ‌ലക സംവിധാനത്തിനു വേണ്ടിയുള്ള ഒരു സംഗ്രഥന ജാലക സംവിധാനമാണ് കോമ്പിസ്(ആംഗലേയം: Compiz). ജാലക സംവിധാന നിർവ്വഹണത്തിനായുള്ള പണിയിട വിഭവങ്ങൾക്കായി കോമ്പിസ് ത്രിമാന ഗ്രാഫിക്സിനെയാണ് ആശ്രയിക്കുന്നത്. ലോഡ് ചെയ്യാവുന്ന പ്ലഗിന്നുകളുടെ രൂപത്തിലാണ് മിനിമൈസേഷൻ, വർക്ക്സ്പേസ് ക്യൂബ് തുടങ്ങിയ വിഭവങ്ങൾ കോമ്പിസ് കാഴ്ച വെക്കുന്നത്. ഐട്രിപ്പിൾസിഎമ്മിന്റെ മാനകങ്ങൾ പ്രകാരം നിർമ്മിക്കപ്പെട്ടിരിക്കുന്നതിനാൽ കോമ്പിസ് ഗ്നോം പാനൽ, കെഡിഇ പ്ലാസ്മ വർക്ക്സ്പേസ് എന്നിവയിലെ മെറ്റാസിറ്റി, മട്ടർ, ക്വിൻ എന്നിവക്ക് പകരം ഉപയോഗിക്കാവുന്നതാണ്.
ഹാർഡ്‌വെയർ ആവശ്യകതകൾ
എക്സ്ജിഎല്ലിന്റെ പിന്തുണയോടെ ആദ്യകാലത്ത് കോമ്പിസ് 3ഡി ഹാർഡ്‌വെയറുകളുമായി മാത്രമേ പ്രവർത്തിച്ചിരുന്നുള്ളൂ. ഏറെക്കുറെ എല്ലാ എൻവിഡിയ, എടിഐ ഗ്രാഫിക്സ് കാർഡുകളും എക്സിജിഎല്ലുപയോഗിച്ച് കോമ്പിസ് പ്രവർത്തിപ്പിച്ചിരുന്നു. 2006 മെയ് 22 മുതൽ എഐജിഎൽഎക്സ് ഉപയോഗിച്ച് കോമ്പിസ് എക്.ഓർഗ് സെർവറിലും പ്രവർത്തിക്കാൻ തുടങ്ങി. ഇന്റൽ ജിഎംഎ ഗ്രാഫിക്സ് കാർഡുകൾക്കൊപ്പം എഎംഡി ഗ്രാഫിക്സ് കാർഡുകളെയും(ആർ300ഉം പുതിയവയെയും) എഐജിഎൽഎക്സ് പിന്തുണച്ചിരുന്നു. ജിഎൽഎക്സ്_ഇഎക്ടി_ടെക്സ്ചർ_ഫ്രം_പിക്സ്‌മാപ്പിനെ പിന്തുണക്കുന്ന ഓപ്പൺ സോഴ്സ് ഡ്രൈവറായ റാഡോൺ ആയിരുന്നു എഎംഡി പിന്തുണ ലഭ്യമാക്കിയിരുന്നത്.
പതിപ്പ് 1.0-9629 മുതൽ എൻവിഡിയയുടെ ബൈനറി ഡ്രൈവറുകളും പതിപ്പ് 8.42 മുതൽ എഎംഡി/എടിഐ ബൈനറി ഡ്രൈവറുകളും സ്റ്റാൻഡേർഡ് എക്സ്.ഓർഗ് സെർവറിൽ ജിഎൽഎക്സ്_ഇഎക്ടി_ടെക്സ്ചർ_ഫ്രം_പിക്സ്‌മാപ്പിനെ പിന്തുണക്കുന്നുണ്ട്.
ഉപയോഗം
ഗ്നോം 2.x മുതലും കെ ഡെസ്ക്ടോപ് എൻവയോൺമെന്റ് 3 മുതലും ലിനക്സിലും എക്സ്11 അടിസ്ഥാനമാക്കിയ യൂണിക്സ് സമാന പ്ലാറ്റ്ഫോമുകളിലും കോമ്പിസ് ഉപയോഗിക്കാവുന്നതാണ്. എങ്കിലും കെഡിഇ പതിപ്പ് 4.2 മുതൽ സമാന സവിശേഷതകളോടുകൂടിയ സ്വന്തം ജാലകസംവിധാനമായ ക്വിൻ ആണ് ഉപയോഗിക്കുന്നത്.
പതിപ്പ് 3.0 മുതൽ ഗ്നോം മറ്റൊരു സംഗ്രഥന ജാലക സംവിധാനമായ മട്ടറിന്റെ പ്ലഗ് ഇന്നായ ഗ്നോം ഷെല്ലാണ് സ്വതേയുള്ള സമ്പർക്കമുഖമായി ഉപയോഗിക്കുന്നത്. അതിനാൽ തന്നെ ഗ്നോം ഷെല്ലും കോമ്പിസും ഒരുമിച്ച് ഉപയോഗിക്കാനാവില്ല. ഇതിന്റെ ഫലമായി വിതരണ നിർമ്മാതാക്കൾ കോമ്പിസ് ഉപയോഗിക്കുന്നതിനായി ഗ്നോമിനെ ക്രമീകരിച്ചെടുക്കുന്നത് നിർത്തിവെച്ചു. പതിപ്പ് 12.1 മുതൽ ഓപ്പൺസൂസിയും പതിപ്പ് 15 മുതൽ ഫെഡോറയും ഗ്നോം ഷെല്ലാണ് സ്വതേയുള്ള സമ്പർക്കമുഖമായി ഉപയോഗിക്കുന്നത്. മാത്രമല്ല, പതിപ്പ് 17 മുതൽ ഫെഡോറ കോമ്പിസിനെ മുഴുവനായും ഒഴിവാക്കി.
ഉബുണ്ടു 6.06 എൽടിഎസ് മുതൽ കോമ്പിസ് ആപ്റ്റിന്റെ യൂനിവേഴ്സൽ റെപ്പോസിറ്ററിയിൽ ലഭ്യമാണ്. ഡെസ്ക്ടോപ്പ് എഫക്ട് എന്ന പേരിൽ മറ്റൊരു കോമ്പിസ് പാക്കേജ് പതിപ്പ് 7.04ലും ലഭ്യമായിരുന്നു. പതിപ്പ് 7.10 മുതൽ കോമ്പിസ് ഫ്യൂഷൻ സ്വതേ സജ്ജമാക്കിയാണ് ഉബുണ്ടു പുറത്തിറങ്ങിയിരുന്നത്. മറ്റു ഗ്നോം കേന്ദ്രീകൃത വിതരണക്കാരിൽ നിന്ന് വ്യത്യസ്തമായി കാനോനിക്കൽ ഗ്നോം ഷെൽ ഉപയോഗിച്ചില്ല. പകരം കോമ്പിസ് പ്ലഗിന്നായ യൂണിറ്റി എന്ന കാനോനിക്കലിന്റെ തന്നെ പുതിയൊരു സമ്പർക്കമുഖമാണ് ഉബുണ്ടു ഉപയോഗിച്ചത്.
പുറംകണ്ണികൾ
വർഗ്ഗം:സ്വതന്ത്ര സോഫ്റ്റ്‌വെയർ
കുമ്മനം കെ. ഗോവിന്ദപ്പിള്ള
മലയാളത്തിലെ ഒരു മഹാകാവ്യമായ ശ്രീചിത്രോദയത്തിന്റെ രചയിതാവാണ് '''കുമ്മനം കെ. ഗോവിന്ദപ്പിള്ള'''.
അവലംബം
വർഗ്ഗം:മലയാളകവികൾ
ലൈല മജ്നു
1962-ൽ പുറത്തിറങ്ങിയ മലയാള ചലച്ചിത്രമാണ് ലൈലാ മജ്നു. ഈ ചിത്രം സംവിധാനം ചെയ്തത് പി. ഭാസ്കരൻ ആണ്. കേരളാ പിക്ചേഴ്സിനു വേണ്ടി കൊണ്ടറെഡിയും പി. ഭസ്കരനും കൂടിനിർമിച്ച അവരുടെ ആദ്യ സംരംഭമാണ് ലൈലാ മജ്നു. പേർഷ്യൻ മഹാകവിയായ നിസാമിയുടെ മൂല കഥയെ ആസ്പദമാക്കിയെടുത്ത ഈ അനശ്വര പ്രേമകഥയുടെ സംഭാഷണം ജഗതി എൻ.കെ. ആചാരിയുടേതാണ്. ഇതിലെ പന്ത്രണ്ടു ഗാനങ്ങൽ രചിച്ചത് പി. ഭാസ്കരനും അതിനു ഈണം നൽകിയത് ബാബുരാജും ആണ്.
അഭിനേതക്കൾ
സത്യൻ പ്രേംനസീർ ബഹദൂർ കൊച്ചപ്പൻ കൊട്ടാരക്കര ശ്രീധരൻ നായർ കുട്ട്യേടത്തി വിലാസിനി ചാന്ദിനി (പഴയകാല നടി) വിജയലക്ഷ്മി തിക്കുറിശ്ശി സുകുമാരൻ നായർ ടി.എസ്. മുത്തയ്യ അടൂർ ഭാസി എസ്.എ. ജമീൽ മാസ്റ്റർ രാധാകൃഷ്ണൻ കൊടുങ്ങല്ലൂർ അമ്മിണിയമ്മ ബേബി വിലാസിനി ശാന്ത.
പിന്നണിഗായകർ
എ.പി. കോമള ഗോമതി കെ.പി. ഉദയഭാനു കെ.എസ്. ജോർജ് മെഹബൂബ് ശാന്ത പി നായർ പി. ലീല
പുറത്തേക്കുള്ള കണ്ണികൾ
വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- ബാബുരാജ് ഗാനങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:പി ഭാസ്കരൻ നിർമ്മിച്ച ചലച്ചിത്രങ്ങൾ
പർതാപ് സിംഗ് കൈരോൺ
ലഘുചിത്രം|പർതാപ് സിംഗ് കൈരോൺ പർതാപ് സിങ് കൈരോൺ പഞ്ചാബിന്റെ മൂന്നാമത്തെ മുഖ്യമന്ത്രിയായിരുന്നു. അതിലുപരി അദ്ദേഹം ഒരു സ്വാതന്ത്ര്യസമരസേനാനി കൂടി ആയിരുന്നു. അതേ തുടർന്ന് രണ്ട് തവണ ജയിൽവാസം അനുഷ്ടിച്ചിട്ടുണ്ട്. ബ്രിട്ടീഷ് നിയമങ്ങൾക്കെതിരെ പ്രതിഷേധിച്ചതിന് ഒരിക്കൽ അഞ്ച് വർഷം ജയിൽശിക്ഷ അനുഭവിക്കേണ്ടി വന്നു. അദ്ദേഹത്തിന്റെ രാഷ്ട്രീയ സ്വാധീനവും കാഴ്ചപ്പാടുകളും പഞ്ചാബ് രാഷ്ട്രീയത്തിൽ സ്വാധീനം ചെലുത്തിയിട്ടുണ്ട്.
ആദ്യകാലജീവിതം
1901 ൽ ഒരു സിഖ് കുടുംബത്തിലാണ് പർതാപ് സിങ് കൈരോൺ ജനിച്ചത്. അമൃതസർ ജില്ലയിലെ‌ കൈരോൺ എന്ന ഗ്രാമത്തിന്റെ പേരാണ് പേരിന്റെ അവസാന ഭാഗമായി സ്വീകരിച്ചിട്ടുള്ളത്. അദ്ദേഹത്തിന്റെ അച്ഛൻ നിഹാൽ സിങ് കൈരോൺ സംസ്ഥാനത്ത് സ്ത്രീ‌ വിദ്യാഭ്യാസത്തിന് തുടക്കം കൊടുത്തവരിൽ പ്രധാനിയായിരുന്നു. ഡെറാഡണിലെ ബ്രൗൺ കേംബ്രിഡ്ജ് സ്കൂളിലും അമൃതസറിലെ ഖൽസാ കോളേജിലുമായി പ്രാധമിക വിദ്യാഭ്യാസം. പിന്നീട് അദ്ദേഹം അമേരിക്കയിലേക്ക് പോയി, അവിടെ ഫാക്ടറികളിലും കൃഷിയിടങ്ങളിലും ജോലി ചെയ്തു. യൂണിവേഴ്സിറ്റി ഓഫ് മിഷിഗനിൽ നിന്നും രാഷ്ട്രതന്ത്രത്തിലും‌ യൂണിവേഴ്സിറ്റി ഓഫ് കാലിഫോർണിയയിൽ നിന്ന് സാമ്പത്തികശാസ്ത്രത്തിലും ബിരുദാനന്തരബിരുദമെടുത്തു. അമേരിക്കയിലെ കൃഷിരീതികൾ അദ്ദേഹത്തെ വളരെ‌‌ സ്വാധീനിച്ചിരുന്നു. പിന്നീട് ഇന്ത്യയിലും ഈ രീതി കൊണ്ട് വരണമെന്ന് ആഗ്രഹിച്ചിരുന്നു.
കുടുംബം
അദ്ദേഹത്തിന് മൂന്ന് മക്കളാണ്. സുരീന്ദർ സിങ് കൈറോൻ, സർബ്രിന്ദർ കൈറോൻ ഗ്രവാൾ, ഗുരിന്ദർ സിങ് കൈറോൻ. ഇളയമകനായ‌ ഗുരിന്ദർ അച്ഛനെ പോലെ കോൺഗ്രസ്സുകാരനായിരുന്നു. മൂത്ത മകനായ സുരിന്ദർ പിന്നീട് ശിരോമണി അകാലിദൾ ൽ പ്രവർത്തിച്ചു. പിന്നീട് സുരിന്ദറിന്റെ മകൻ അദേഷ് പർതാപ് സിങ് കൈരണും പ്രകാശ് സിങ് ബാദലിന്റെ മകൾ പ്രനീത് കൗറും വിവാഹിതരായി. അദേഷ് പർതാപ് സിങ് പഞ്ചാബിലെ ഒരു മന്ത്രി കൂടിയാണ്. കൂടാതെ പഞ്ചാബ് സംസ്ഥാനത്ത് ഏറ്റവും കൂടുതൽ കാലം മന്ത്രിയായി സേവനമനുഷ്ടിച്ച ഇദ്ദേഹം ഇപ്പോൾ അവിടെ‌ ഭക്ഷ്യ-സിവിൽ സപ്ലൈസ് മന്ത്രിയാണ്.
രാഷ്ട്രീയത്തിലേക്കുള്ള തുടക്കം
1929 ൽ കൈരൻ ഇന്ത്യയിലേക്ക് മടങ്ങി. 1932 ഏപ്രിൽ 13ന് അമ്രിതസറിൽ 'ന്യൂ എറ' എന്ന പേരിൽ ഇംഗ്ലീഷ് പ്രതിവാര പത്രം തുടങ്ങി. പിന്നീട് രാഷ്ട്രീയത്തിലേക്ക് പ്രവേശിച്ചതിനെ തുടർന്ൻ ന്യൂ എറ അടച്ചുപൂട്ടേണ്ടി വന്നു. 'ശിരോമണി അകാലിദൾ' ലെ ആദ്യ അംഗമായിരുന്നു പർതാപ് സിംഗ്, പിന്നീട് ഇന്ത്യൻ നാഷണൽ കോൺഗ്രസിൽ അംഗമായി. 1932ൽ നിസ്സഹകരണ പ്രസ്ഥാനത്തിൽ പങ്കെടുത്തതിനെ തുടർന്ൻ 5 വർഷത്തോളം ജയിൽ ശിക്ഷ അനുഭവിച്ചിട്ടുണ്ട്. 1937ൽ കോണ്ഗ്രസ് പ്രധിനിധിയെ പരാജയപ്പെടുത്തി പഞ്ചാബ് നിയമസഭയിലേക്ക് തിരഞ്ഞെടുക്കപ്പെട്ടു. 1941 മുതൽ 1946 പഞ്ചാബ് പ്രൊവിൻഷ്യൽ കോൺഗ്രസ്‌ കമ്മിറ്റിയുടെ ജനറൽ സെക്രട്ടറി ആയിരുന്നു. ക്വിറ്റ്‌ ഇന്ത്യ പ്രസ്ഥാനത്തിൽ പങ്കെടുത്തതിനെ തുടർന്ൻ 1942 ൽ വീണ്ടും ജയിൽവാസം അനുഭവിക്കേണ്ടി വന്നു. പിന്നീട് 1946 ൽ നിയമസഭയിലേക്ക് തിരഞ്ഞെടുക്കപ്പെട്ടു.
അധികാരത്തിൽ
ഇന്ത്യക്ക് സ്വതന്ത്രം ലഭിച്ചതിനു ശേഷം, 1947–1949 കാലഘട്ടത്തിൽ പുനരധിവാസ-വികസന വകുപ്പ് മന്ത്രി. 1956 ജനുവരി 21 മുതൽ 1964 ജൂൺ 23 വരെ പഞ്ചാബ് മുഖ്യമന്ത്രിയും ആയിരുന്നു
പുനരധിവാസ വകുപ്പ് മന്ത്രി
പുനരധിവാസ വകുപ്പ് മന്ത്രി ആയിരുന്നപ്പോൾ ഇന്ത്യ-പാക് വിഭജന സമയത്ത് അഭയാർഥികളായ ആളുകളെ ഏകോപിപ്പിക്കാൻ സാധിച്ചിട്ടുണ്ട്. കോടിക്കണക്കിനു ആളുകളെ ചുരുങ്ങിയ കാലം കൊണ്ട് വീടും ജോലിയും കൊടുത്ത് കിഴക്കൻ പഞ്ചാബിൽ പുനരധിവസിപ്പിക്കാൻ സാധിച്ചിട്ടുണ്ട്.
മുഖ്യ മന്ത്രി
പഞ്ചാബിലെ എക്കാലത്തെയും മികച്ച മുഖ്യമന്ത്രി ആയിരുന്നു പർതാപ് സിങ്. പഞ്ചാബിനെ വ്യാവസായിക രംഗത്ത് മുൻനിരയിലേക്ക് കൊണ്ട് വരാൻ സാധിച്ചു. പ്രൈമറി വിദ്യാഭ്യാസം നിർബന്ധവും സൌജന്യവും ആക്കിയത് കൈരോൺ ആണ്. എല്ലാ ജില്ലയിലും ഓരോ പൊളിടെക്നിക്, മൂന്ൻ എഞ്ചിനീയറിംഗ് കോളേജുകൾ എന്നിവ പുതുതായി ആരംഭിച്ചു. സംസ്ഥാനത്തിന്റെ ആന്തരിക ഘടന പരിശോദിച്ച് ജലസേചനം, വൈദ്യതിവിതരണം, ഗതാഗതം എന്നിവയുടെ അടിസ്ഥാന സൌകര്യങ്ങൾ വർധിപ്പിക്കാൻ സാധിച്ചു. പിന്നീട് അഴിമതി ആരോപണങ്ങൾ ഉണ്ടായിരുന്നു.
മരണം
1964 ൽ പഞ്ചാബ് മുഖ്യമന്ത്രി സ്ഥാനം രാജി വെച്ചു. 1965 ഫെബ്രുവരി 6ന്, അമൃതസറിലേക്ക് പോകും വഴി കൊലചെയ്യപ്പെട്ടു. കൊലപാതകി ആയിരുന്ന സുച്ച സിങ് ബസ്സി പിന്നീട് തൂക്കിലേറ്റപ്പെട്ടു.
വർഗ്ഗം:പഞ്ചാബിലെ മുഖ്യമന്ത്രിമാർ (ഇന്ത്യ) വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ വർഗ്ഗം:1901-ൽ ജനിച്ചവർ വർഗ്ഗം:പഞ്ചാബ് (ബ്രിട്ടീഷ് ഇന്ത്യ) നിന്നും ഉള്ള സ്വാതന്ത്ര്യസമര പ്രവർത്തകർ
ബംഗ്ലാദേശിലെ വംശഹത്യ (1971)
പുറത്തേക്കുള്ള കണ്ണികൾ
വർഗ്ഗം:വംശഹത്യ
ക്രോപ് സർക്കിൾ
ധാന്യവിളപ്പാടങ്ങളിൽ ചെടികൾ ഒടിച്ചുനിരത്തി ആളുകൾ നിർമ്മിക്കുന്ന സാമാന്യം വലിയ ക്രമരൂപങ്ങളാണ് ക്രോപ് സർക്കിൾ (Crop circle, വിളവൃത്തം) എന്ന പേരിൽ അറിയപ്പെടുന്നത്. സങ്കീർണത നിറഞ്ഞ സുന്ദരമായ ഘടനയിലാണ് ഇത്തരം രൂപങ്ങൾ സാധാരണ നിർമ്മിക്കാറുള്ളത്. ഇത്തരം രൂപങ്ങൾ എല്ലായ്പ്പോഴും വൃത്താകൃതിയിലല്ല നിർമ്മിക്കാറുള്ളത് എന്നതുകൊണ്ട്, അവ ക്രോപ് ഫോമേഷൻ എന്ന പേരിലും അറിയപ്പെടുന്നുണ്ട്. വിളവൃത്തം എന്ന പേരുണ്ടെങ്കിലും ഇത്തരം രൂപങ്ങൾ ധാന്യവിളകളുടെ പാടങ്ങളിൽ മാത്രമല്ല; മറ്റു പലതരം കൃഷിസ്ഥലങ്ങളിലും കാണാറുണ്ട്.
വിളവൃത്തങ്ങളുടെ രചന, നിഗൂഢമായ പ്രാകൃതികപ്രതിഭാസങ്ങൾ കൊണ്ടോ അന്യഗ്രഹജീവികളാലോ ആണെന്ന് ചിലർ വാദിക്കുന്നുണ്ടെങ്കിലും മിക്കവാറും എല്ലാ വിളവൃത്തങ്ങളും മനുഷ്യനിർമ്മിതമാണെന്നാണ് ശാസ്ത്രമതം.
ക്ലോഡിൻ ആൻഡ്രെ
വേട്ടക്കാരുടെ പ്രവൃത്തി കാരണം അനാഥരായ ബോണബോസിനെ ശേഖരിക്കുകയും ഒടുവിൽ അവയെ ഒരു വന സംരക്ഷണ കേന്ദ്രത്തിലേക്ക് എത്തിക്കുകയും ചെയ്യുക എന്നതാണ് സങ്കേതത്തിന്റെ ലക്ഷ്യം. ലോല യാ ബോണോബോ സ്ഥാപിച്ച അതേ വർഷം ക്ലോഡിൻ ആൻഡ്രെ കോംഗോയിൽ ഫ്രണ്ട്സ് ഓഫ് അനിമൽസ് ആരംഭിച്ചു. അതിൽ ഇപ്പോഴും അവർ പ്രസിഡന്റാണ്.
മുൻകാല ജീവിതം
വെറ്റിനറി സർജനായിരുന്ന അച്ഛനോടൊപ്പം കുട്ടിക്കാലത്ത് ക്ലോഡിൻ കോംഗോയിലെത്തി. അന്നുമുതൽ അവിടെ താമസിക്കുന്നു. അപൂർവമായ കലാസൃഷ്ടികൾ നിർമ്മിക്കുകയും വിൽക്കുകയും ചെയ്യുന്ന ഒരു ആർട്ട് ബൂറ്റീക് അവർ നടത്തിയിരുന്നു. വിക്ടറിനെ വിവാഹം കഴിച്ച അവർക്ക് അഞ്ച് മക്കളുണ്ട്. 1990 കളിൽ ഡെമോക്രാറ്റിക് റിപ്പബ്ലിക്ക് ഓഫ് കോംഗോയുടെ തലസ്ഥാന നഗരമായ കിൻ‌ഷാസയിൽ യുദ്ധം ദൈനംദിന ജീവിതത്തെ തടസ്സപ്പെടുത്തിയപ്പോൾ ക്ലോഡിൻ കിൻ‌ഷാസ മൃഗശാലയിൽ ഒരു സന്നദ്ധപ്രവർത്തകയായി ജോലി ചെയ്തു. കാരണം മൃഗങ്ങളെ അവഗണിക്കുകയും അവ പട്ടിണിയിലാവുകയും ചെയ്തിരുന്നു. രാജ്യത്തിന്റെ മറ്റിടങ്ങളിൽ യുദ്ധം കാരണം ആളുകൾക്ക് പരമ്പരാഗത ഭക്ഷ്യ ഉൽപാദനം ബുദ്ധിമുട്ടായിരുന്നു. പകരം തങ്ങൾക്കും കുടുംബത്തിനും ഭക്ഷണം നൽകാനായി ബുഷ്മീറ്റിലേക്ക് തിരിഞ്ഞു. ഇത് കിൻ‌ഷാസയിലെ തെരുവുകളിൽ അനാഥരായ ബോണബോസുകളെ വിൽ‌ക്കുന്നതിലേയ്‌ക്കായി നയിച്ചു. ഈ സാഹചര്യത്തിലാണ് ക്ലോഡിൻ ലോല യാ ബോണോബോ ആരംഭിച്ചത്.
പുറംകണ്ണികൾ
വർഗ്ഗം:ബെൽജിയൻ പരിസ്ഥിതി പ്രവർത്തകർ വർഗ്ഗം:1946-ൽ ജനിച്ചവർ
മിലന
പ്രകാശ്‌ സംവിധാനം നിർവഹിച്ച് 2007ൽ റിലീസ് ചെയ്ത കന്നഡ ചിത്രമാണ്‌ മിലന. കന്നട നടൻ പുനീത് രാജ്കുമാറും മലയാളിയായ പാർവ്വതി മേനോനുമാണ് മുഖ്യ താരങ്ങൾ. പാർവ്വതിയുടെ ആദ്യ കന്നഡ ചിത്രമാണ്‌ ഇത്. ഈ ചിത്രത്തിലെ സൂപ്പർ ഹിറ്റ് ഗാനങ്ങൾക്ക് സംഗീതം നല്കിയത് മനോ മൂർത്തിയാണ്. വാണിജ്യവിജയമായ ഈ ചിത്രം ഇഷ്ടം എനിക്കിഷ്ടം എന്ന പേരിൽ മലയാളത്തിൽ മൊഴിമാറ്റം നടത്തിയിരുന്നു.
അവലംബം
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
വിഭ ചിബ്ബർ
വിഭ ചിബ്ബർ ഇന്ത്യൻ ചലച്ചിത്രം, ടെലിവിഷൻ, തിയറ്റർ എന്നീ രംഗങ്ങളിലെ അഭിനേത്രിയാണ്. ടെലിവിഷൻ രംഗത്തെ അറിയപ്പെടുന്ന അഭിനേത്രിയായ പുരു ചിബ്ബർ-ന്റെ അമ്മയാണ്. 2011 ലും 2012 ലും അവർക്ക് സീ രിഷ്തെ അവാർഡ് ലഭിക്കുകയുണ്ടായി.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ടെലിവിഷൻ നടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ
കിയാന, അലാസ്ക
കിയാന, വടക്കുപടിഞ്ഞാറേ ആർട്ടിക് ബറോയിലുള്ള അലാസ്ക സംസ്ഥാനത്തെ ഒരു പട്ടണമാണ്. 2010ലെ സെൻസസിൽ പട്ടണത്തിലെ ജനസംഖ്യ 361 ആണ്. കിയാന എന്ന പദം മൂന്നു നദികൾ ഒന്നിക്കുന്നയിടം എന്നാണ്. കിയാന അനേക നൂറ്റാണ്ടുകൾക്കു മുമ്പ് തന്നെ ഇനുപ്യാറ്റ് എസ്കിമോകൾ വസിച്ചിരുന്ന പ്രദേശമാണ്.
കാലാവസ്ഥ
ശീതകാലത്തെ കിയാനായിലെ താപനില -10 ഡിഗ്രി താഴെ മുതൽ 15 ഡിഗ്രി മുകളിൽ വരെയാണ്. ഇവിടുത്തെ രേഖപ്പെടുത്തപ്പെട്ട കൂടിയ തണുപ്പ് -54 ഡിഗ്രിയായിരുന്നു. വാർഷിക മഞ്ഞുവീഴ്ച്ച 60 ഇഞ്ചാണ്. വർഷ്ത്തിൽ 16 ഇഞ്ച് മഴ ലഭിക്കുന്നു. മെയ് മാസം അവസാനം മുതൽ ഒക്ടോബര് ആദ്യം വരെ കോബുക് നദി ബോട്ടുകൾക്കും ബാർജുകൾക്കും സഞ്ചരിക്കാൻ സാധിക്കുംവിധം ഗതാഗതയോഗ്യമാണ്. ബാക്കി മാസങ്ങളിൽ നദി തണുത്തുറഞ്ഞു കിടക്കും. ഇക്കാലത്ത് ഗ്രാമങ്ങളിൽ നിന്നു ഗ്രാമങ്ങളിലേയ്ക്കു സഞ്ചരിക്കുവാൻ ഹിമശകടങ്ങൾ ഉപയോഗപ്പെടുത്തുന്നു.
1800 കളിൽ കിയാനയിലെ ഇനുപ്യാക് എസ്കിമോകൾ കോബുക്ക് നദിയ്ക്കു് നെടുനീളത്തിലുള്ള ഭാഗത്ത് അധിവസിച്ചിരുന്നു. വർഷം മുഴുവൻ ഗ്രാമവാസികൾ വീടുകൾക്കു സമീപമുള്ള പ്രദേശത്തു നിന്നു മീൻ പിടിക്കുകയും മൃഗങ്ങളെ വേട്ടയാടുകയും ചെയ്യാറുണ്ടായിരുന്നു. ഇടയ്ക്കിടെ മൃഗങ്ങളും മത്സ്യങ്ങളും സമൃദ്ധമായി ഇടങ്ങളിലേയ്ക്ക് അവർ സഞ്ചരിക്കാറുമുണ്ടായിരുന്നു. മണ്ണോടുകൂടി വെട്ടിയെടുത്ത പുൽക്കട്ട ഉപയോഗിച്ചുള്ള വീടുകളിലായിരുന്നു ഇനുപ്യാക്കുകൾ വസിച്ചിരുന്നത്. ഈ വീടുകളിൽ അവർ സ്ഥിരതാമസമുറപ്പിക്കാറില്ലായിരുന്നു. ഭക്ഷണവും മൃഗങ്ങളും സുലഭമായുള്ള ഇടങ്ങളിലേയ്ക്ക് അവർ അലഞ്ഞു സഞ്ചരിക്കുകയായിരുന്നു പതിവ്.
അവലംബം
വർഗ്ഗം:അലാസ്കയിലെ പട്ടണങ്ങൾ
വളാഞ്ചേരി നഗരസഭ
വളാഞ്ചേരി നഗരസഭ
മലപ്പുറം ജില്ലയിലെ തിരൂർ താലൂക്കിലാണ്, 21.90 ചതുരശ്ര കിലോമീറ്റർ വിസ്തീർണ്ണള്ള വളാഞ്ചേരി നഗരസഭ സ്ഥിതി ചെയ്യുന്നത്. 2014 ഡിസംബർ വരെ ഗ്രാമപഞ്ചായത്തായിരുന്ന ഇവിടെ 2015 ജനുവരിയിലാണ് നഗരസഭയായി ഉയർത്തപ്പെട്ടത്. 33 ഡിവിഷനുകളുൾപ്പെടുന്നതാണ് വളാഞ്ചേരി നഗരസഭ. 2015 നവംബർ അഞ്ചിന് നടന്ന തദ്ദേശസ്വയംഭരണ തെരഞ്ഞെടുപ്പിൽ ഐക്യജനാധിപത്യമുന്നണി നേതൃത്വം നൽകുന്ന പ്രഥമ നഗരസഭാ ഭരണസമിതി നിലവിൽ വന്നു. മുസ്ലിംലീഗിലെ എം. ഷാഹിന ടീച്ചർ ആയിരുന്നു പ്രഥമ ചെയർപേഴ്സൺ. പിന്നീട്, സംഘടനാപരമായ പ്രശ്നങ്ങളെതുടർന്ന് ഇവർ രാജിവെച്ചതിനെ തുടർന്ന് സി.കെ റുഫീന നഗരസഭാ അധ്യക്ഷയായി ചുമതലയേറ്റെടുത്തു. ഇന്ത്യൻ നാഷണൽ കോൺഗ്രസ്സിലെ കെ.വി. ഉണ്ണികൃഷ്ണൻ, കെ.എം. ഉണ്ണികൃഷ്ണൻ എന്നിവർ ഇക്കാലയളവിൽ വൈസ് ചെയർമാൻ പദവി അലങ്കരിച്ചിട്ടുണ്ട്.
2020 ഡിസംബർ 14 ന് കേരളത്തിലെ തദ്ദേശ സ്വയംഭരണ സ്ഥാപനങ്ങളിലേക്ക് നടന്ന തെരഞ്ഞെടുപ്പിൽ 19 അംഗങ്ങളുടെ പിന്തുണയിൽ മുസ്ലിംലീഗിലെ അഷ്റഫ് അമ്പലത്തിങ്ങൽ നഗരസഭാ ചെയർമാനായി അധികാരമേറ്റു. ഇന്ത്യൻ നാഷണൽ കോൺഗ്രസ്സിലെ റംലാ മുഹമ്മദ് ആണ് ഉപാധ്യക്ഷ. മുസ്ലിംലീഗ്, ഇന്ത്യൻ നാഷണൽ കോൺഗ്രസ്, വെൽഫെയർ പാർട്ടി ഓഫ് ഇന്ത്യ എന്നീ കക്ഷികൾ ഉൾപ്പെടുന്ന സമിതിയാണ് നഗരസഭാ ഭരണസമിതിക്ക്  നേതൃത്വം നൽകുന്നത്
അവലംബം
വിഭാഗം:മലപ്പുറം ജില്ലയിലെ നഗരസഭകൾ
സാന്ദ്ര ബ്ലാക്ക്
സാന്ദ്ര എലിസബത്ത് ബ്ലാക്ക്, OC OOnt FRSC ഒരു കനേഡിയൻ വൈദ്യനും ന്യൂറോളജിസ്റ്റുമാണ്. "വാസ്കുലർ ഡിമെൻഷ്യ, സ്മൃതിനാശ രോഗം, സ്ട്രോക്ക് എന്നിവയുടെ മെച്ചപ്പെട്ട രോഗനിർണ്ണയത്തിനും ചികിത്സയ്ക്കും സംഭാവന നൽകുന്നതിൽ" അവളുടെ പ്രവർത്തനം പേരുകേട്ടതാണ്. ഇപ്പോൾ ടൊറന്റോയിലെ സണ്ണിബ്രൂക്ക് ഹെൽത്ത് സയൻസസ് സെന്ററിൽ മുതിർന്ന ശാസ്ത്രജ്ഞയാണ്. ടൊറന്റോ സർവകലാശാലയിലെ വൈദ്യശാസ്ത്ര വിഭാഗത്തിൽ ന്യൂറോളജിയിൽ ബ്രിൽ ചെയർ പദവിയാണ് അവർ വഹിക്കുന്നത്.
തിരുവിഴ
ആലപ്പുഴ ജില്ലയിൽ,ചേർത്തല താലൂക്കിൽ സ്ഥിതിചെയ്യുന്ന സ്ഥലമാണ് തിരുവിഴ. ചേർത്തല തെക്ക് ഗ്രാമപഞ്ചായത്തിന്റെ ഭാഗമാണിത്. പ്രസിദ്ധമായ തിരുവിഴ മഹാദേവക്ഷേത്രം ഇവിടെ സ്ഥിതിചെയ്യുന്നു. നാഗസ്വരവിദ്വാൻ തിരുവിഴ ജയശങ്കറിന്റെ ജന്മദേശവും കൂടിയാണ് തിരുവിഴ.
സാന്ദ്ര ബ്ലാക്ക്
ആദ്യകാല ജീവിതവും വിദ്യാഭ്യാസവും
അൽഗോമ ഫാൾ ഫെസ്റ്റിവലിന്റെ സഹസ്ഥാപകയായിരുന്ന ഹാരിയറ്റ് (പീറ്റേഴ്‌സൺ) ബ്ലാക്ക്, പ്രസവചികിത്സകനും ഗൈനക്കോളജിസ്റ്റുമായിരുന്ന തോമസ് ബ്ലാക്ക് എന്നിവരുടെ മകളായി ഒണ്ടാറിയോയിലെ സോൾട്ട് സ്റ്റെ മേരി നഗരത്തിലാണ് ബ്ലാക്ക് വളർന്നത്. ബ്ലാക്ക് 1969 ൽ ടൊറന്റോ സർവകലാശാലയിൽ നിന്ന് ബയോളജിക്കൽ, മെഡിക്കൽ സയൻസസിൽ ബിരുദം നേടി. 1970-ൽ ഓക്‌സ്‌ഫോർഡ് സർവ്വകലാശാലയിൽ നിന്ന് ശാസ്ത്രത്തിന്റെ ചരിത്രവും തത്ത്വചിന്തയും എന്ന വിഷയത്തിൽ ബിരുദാനന്തര ബിരുദം നേടി. ടൊറന്റോ സർവ്വകലാശാലയിൽ നിന്ന് 1978-ൽ മെഡിക്കൽ ഡോക്ടറേറ്റും (MD) വെസ്റ്റേൺ ഒന്റാറിയോ യൂണിവേഴ്‌സിറ്റിയിൽ നിന്ന് 1984-ൽ കോഗ്നിറ്റീവ് ന്യൂറോളജിയിൽ ഫെല്ലോഷിപ്പും നേടി.
തിരുവിഴ
വർഗ്ഗം:ആലപ്പുഴ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
സാന്ദ്ര ബ്ലാക്ക്
ആദ്യകാല ജീവിതവും വിദ്യാഭ്യാസവും
ടൊറന്റോ സർവകലാശാലയിൽ ചേർന്ന ബ്ലാക്ക്, അവിടെ 1969-ൽ സയൻസ് ബിരുദവും (ഓണേഴ്‌സ്) 1978-ൽ ഡോക്‌ടർ ഓഫ് മെഡിസിനും (എം.ഡി.) നേടി. ഓക്‌സ്‌ഫോർഡ് യൂണിവേഴ്‌സിറ്റിയിലും പഠിച്ച ബ്ലാക്ക്, അവിടെ ഹിസ്റ്ററി ആന്റ് ഫിലോസഫി ഓഫ് സയൻസിലും വെസ്റ്റേണിലും ഡിപ്ലോമ നേടി. അവൾ കോഗ്നിറ്റീവ് ന്യൂറോളജിയിൽ ഫെലോ ആയിരുന്നു.
അമർ അക്ബർ അന്തോണി
നാദിർഷാ സംവിധാനം ചെയ്ത് 2015-ൽ പുറത്തിറങ്ങിയ മലയാളചലച്ചിത്രമാണ് അമർ അക്ബർ അന്തോണി. പൃഥ്വിരാജ്,ജയസൂര്യ ,ഇന്ദ്രജിത്ത്, നമിത പ്രമോദ് എന്നിവരാണ് ഈ ചിത്രത്തിൽ പ്രധാനവേഷങ്ങൾ അവതരിപ്പിച്ചിരിക്കുന്നത്. നവാഗതരായ ബിബിൻ ജോർജ്ജിന്റേയും വിഷ്ണു ഉണ്ണികൃഷ്ണന്റെയുമാണ് തിരക്കഥ. നാദിർഷ സംഗീതസംവിധാനം നിർവഹിച്ചിരിക്കുന്ന ഈ ചിത്രത്തിനു ബിജിബാൽ ആണ് പശ്ചാത്തലസംഗീതം ഒരുക്കിയിരിക്കുന്നത്.2015 ഒക്ടോബർ 16ന് അമർ അക്ബർ അന്തോണി പ്രദർശനത്തിനെത്തി .അനുകൂലമായ പ്രതികരണമാണു ചിത്രത്തിന് പ്രേക്ഷകരിൽ നിന്നും ലഭിച്ചത് .
സംഗീതം
നാദിർഷാ, വിജയ് യേശുദാസ്, അഫ്സൽ , പൃഥ്വിരാജ്, ഇന്ദ്രജിത്ത്, ജയസൂര്യ, കലാഭവൻ ഷാജോൺ തുടങ്ങിയവരാണ് ഈ ചിത്രത്തിലെ ഗാനങ്ങൾ ആലപിച്ചിരിക്കുന്നത്. സോണി മ്യൂസിക് ഇന്ത്യ ഒക്ടോബർ 14 നു ഈ ചിത്രത്തിലെ ഗാനങ്ങൾ പുറത്തിറക്കി.
പുറത്തേക്കുള്ള കണ്ണികൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
നരീന്ദർ ധാമി
ഒരു ബ്രിട്ടീഷ് ബാലസാഹിത്യകാരിയാണ് നരീന്ദർ ധാമി (ജനനം 1958 വോൾവർഹാംപ്ടണിൽ).
മുൻകാലജീവിതം
പഞ്ചാബിൽ നിന്നും യുകെയിലേക്ക് കുടിയേറിയ ഒരു ഇന്ത്യക്കാരന്റെയും ഇംഗ്ലീഷുകാരിയായ അമ്മയുടെയും മകളായി 1958-ൽ നരീന്ദർ ജനിച്ചു. ഇന്ത്യൻ-ഇംഗ്ലീഷ് സംസ്കാരങ്ങളുടെ സമന്വയമായിരുന്നു അവരുടെ കുടുംബാന്തരീക്ഷം. വോൾവർഹാംപ്ടൺ ഗേൾസ് ഹൈസ്കൂൾ, ബർമിംഗ്ഹാം യൂണിവേഴ്സിറ്റി എന്നിവിടങ്ങളിലായി വിദ്യാഭ്യാസം പൂർത്തിയാക്കി അവർ ബിരുദം കരസ്ഥമാക്കി.
ഗ്രന്ഥസൂചിക
ഇതുവരെ 200-ഓളം പുസ്തകങ്ങൾ പ്രസിദ്ധീകരിച്ചിട്ടുണ്ട്. പ്രധാനപ്പെട്ടവ താഴെ കൊടുക്കുന്നു.
പുറം കണ്ണികൾ
വർഗ്ഗം:ഇംഗ്ലീഷ് സാഹിത്യകാരന്മാർ വർഗ്ഗം:ബ്രിട്ടീഷ് കുട്ടികളുടെ എഴുത്തുകാർ വർഗ്ഗം:1958-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ക്ലിന്റൺ ഡേവിസൺ
1937 ലെ നോബൽ സമ്മാന ജേതാവായ ഒരു അമേരിക്കൻ ഭൗതിക ശാസ്ത്രജ്ഞൻ ആയിരുന്നു ക്ലിന്റൺ ജോസഫ് ഡേവിസൺ (ഒക്ടോബർ 22, 1881 – ഫെബ്രുവരി 1, 1958). പ്രശസ്തമായ ഡേവിസൺ-ജെർമർ പരീക്ഷണത്തിലൂടെ ഇലക്ട്രോൺ ഡിഫ്രാക്ഷൻ കണ്ടെത്തിയതിനാണ് അദ്ദേഹത്തിന് നോബൽ സമ്മാനം ലഭിച്ചത്. ഏകദേശം അതേ കാലത്ത് തന്നെ ഇലക്ട്രോൺ ഡിഫ്രാക്ഷൻ കണ്ടു പിടിച്ച ജോർജ്ജ് പേജറ്റ് തോംസൺ എന്ന ശാസ്ത്രജ്ഞനുമായി അദ്ദേഹം നോബൽ സമ്മാനം പങ്കു വച്ചു.
അവലംബം
വർഗ്ഗം:1881-ൽ ജനിച്ചവർ വർഗ്ഗം:1958-ൽ മരിച്ചവർ വർഗ്ഗം:നോബൽ സമ്മാനം നേടിയ അമേരിക്കക്കാർ വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
ഡയ (സോഫ്റ്റ്‌വെയർ)
രേഖാ ചിത്രങ്ങൾ രചിക്കുന്നതിനുള്ള ഒരു സ്വതന്ത്ര സോഫ്റ്റ്‌വെയറാണ് ഡയ. അലക്സാണ്ടർ ലാർസൺ എന്ന വ്യക്തിയാണീ സോഫ്റ്റ്‌വെയർ വികസിപ്പിച്ചെടുത്തത്. ജിമ്പ്, ഇങ്ക്സ്കേപ്പ് എന്നിവയുടേതിന് സമാനമായ നിയന്ത്രിക്കാവുന്ന ഏക രേഖാ സമ്പർക്കമുഖമാണ് ഡയയും ഉപയോഗിക്കുന്നത്.
പ്രതിമാനാടകം
രാമായണ കഥ മുഴവൻ അവതരണവിഷയമായ ഏഴങ്കങ്ങളുള്ള നാടകമാണ് ഭാസന്റെ പ്രതിമാനാടകം. നാടകകൃത്തിന്റെ മുഖ്യ താത്പര്യം ഭരതനിലും കൈകേയിലുമാണ്. ഇതിഹാസത്തിലെ വരത്തിന്റെ കഥ   ഇവിടെ ശുല്കത്തിന്റെ കഥയാക്കി മാറ്റിയിരിക്കുന്നു. കൈകേയിയുടെ നേരെ അനുഭാവം കാണിക്കുകയും ചെയ്തിരിക്കുന്നു. ദശരഥന്റെ മരണം നേരിട്ട് അവതരിപ്പിക്കുന്നു.
ഡയ (സോഫ്റ്റ്‌വെയർ)
സവിശേഷതകൾ
വിവിധ ആവശ്യങ്ങൾക്കായി വിവിധ തരത്തിലുള്ള പാക്കേജുകൾ ഡയയിൽ ലഭ്യമാണ്. ഫ്ലോചാർട്ട്, നെറ്റ്‌വർക്ക് രേഖാചിത്രങ്ങൾ, സേർക്കിട്ട് രേഖാചിത്രങ്ങൾ പോലെയുള്ളവ ഡയയിൽ ലഭ്യമാണ്. വിവിധ തരത്തിൽ പെട്ട ചിഹ്നങ്ങളെ ഒരുമിച്ച് ഉപയോഗിക്കുന്നതിൽ നിന്ന് ഡയ ഉപയോക്താക്കളെ വിലക്കുന്നില്ല.
പ്രതിമാനാടകം
പുറം കണ്ണികൾ
വർഗ്ഗം:അനന്തശയനഗ്രന്ഥാവലി വർഗ്ഗം:ഭാസനാടകചക്രം
ഡയ (സോഫ്റ്റ്‌വെയർ)
സവിശേഷതകൾ
ഡയ അസ്തിത്വ-ബന്ധ ചിത്രങ്ങൾ, യൂനിഫൈഡ് മോഡലിംഗ് ലാംഗ്വിജ് (യുഎംഎൽ) രേഖാചിത്രങ്ങൾ, ഫ്ലോ ചാർട്ടുകൾ, നെറ്റ്‌വർക്ക് രേഖാചിത്രങ്ങൾ, ലളിതമായ ഇലക്ട്രിക് സേർക്കിട്ടുകൾ എന്നിവ വരക്കാൻ സഹായിക്കുന്നു. എക്സ്എംഎൽ താളുകൾ തയ്യാറാക്കുകയും എസ്‌വി‌ജി രൂപങ്ങൾ തയ്യാറാക്കുകയും ചെയ്യുന്നതിലൂടെ പുതിയ രൂപങ്ങൾക്കുള്ള പിന്തുണ കൂട്ടിച്ചേർക്കുകയും ചെയ്യാവുന്നതാണ്.
സ്വയം നിർമ്മിത എക്സ്എംഎൽ ഫയലുകളായാണ് ഡയ ഫയലുകളെ സൂക്ഷിച്ചുവെക്കാറുള്ളത്. ഇത് സ്ഥല ലാഭത്തിനായി ജിസിപ്പ് രൂപത്തിൽ ചുരുക്കുകയും ചെയ്യുന്നു. നിരവധി താളുകൾ ഒന്നിച്ച് ചേർക്കുന്നതിലൂടെ വലിയ രൂപങ്ങൾ പ്രിന്റെടുക്കാവുന്നതുമാണ്. പൈത്തൺ ഉപയോഗിച്ചും ഡയ രേഖാചിത്രങ്ങൾ തയ്യാറാക്കാവുന്നതാണ്.
കയറ്റുമതി
രേഖാ ചിത്രങ്ങൾ വിവിധ തരം ഫയൽ രൂപങ്ങളിലേക്ക് കയറ്റുമതി ചെയ്യാൻ ഡയക്കാവും. പ്രധാനപ്പെട്ടവ:
പുറംകണ്ണികൾ
വർഗ്ഗം:സ്വതന്ത്ര ഗ്രാഫിക്സ് സോഫ്റ്റ്‌വെയറുകൾ
സിബിഷ്ക്കി ദേശീയോദ്യാനം
റഷ്യയുടെ വടക്കു- പടിഞ്ഞാറായി പ്സ്കോവ് ഒബ്ലാസിലെ സിബിഷ്ക്കി ജില്ലയിൽ സ്ഥിതിചെയ്യുന്ന ഒരു ദേശീയോദ്യാനമാണ് സിബിഷ്ക്കി ദേശീയോദ്യാനം(Себежский национальный парк). 1996 ജനുവരു 8 നാണ് ഇത് സ്ഥാപിതമായത്. പ്സ്കോവ് ഒബ്ലാനിലെ സിബിഷ്ക്കി ജില്ലയുടെ തെക്കു-പടിഞ്ഞാറായുള്ള ലാന്റ്സ്ക്കേപ്പുകൾ സംരക്ഷിക്കാനായാണ് ഈ ദേശീയോദ്യാനം ആരംഭിച്ചത്.
ഭൂമിശാസ്ത്രം
ഈ ദേശീയോദ്യാനം സ്ഥിതിചെയ്യുന്ന സിബിഷ്ക്കി ജില്ലയുടെ തെക്കു- പടിഞ്ഞാറ് ഭാഗത്ത്, അനേകം തടാകങ്ങളോടെ, ഗ്ലേസിയറുകൾ ഉൽഭവിക്കുന്ന മലനിരകളുള്ള ഒരു ലാന്റ്സ്ക്കേപ്പ് ആണുള്ളത്. പൈൻ മരം, സ്പ്രൂസ്, ആൽഡെർ മരങ്ങളുള്ള വനനിബിഡമായ പ്രദേശമാണിവിടം. ഈ ഉദ്യാനത്തിൽ ജില്ലയുടെ തെക്കു- പടിഞ്ഞാറ് ഭാഗവും അതോടൊപ്പം ലാത്വിയ, ബെലാറസ് എന്നിവയുടെ അതിർത്തികളും ഉൾപ്പെടുന്നു.
ബയോണിക്സ്
ജീവികളിലെ ജൈവ-രാസിക-വിദ്യുത് പ്രവർത്തനങ്ങളെപ്പറ്റി പഠിച്ച് ആ തത്ത്വങ്ങളെ അനുകരിച്ച് യന്ത്രങ്ങൾ ഉണ്ടാക്കുന്ന ശാസ്ത്രശാഖയാണ് ബയോണിക്സ്. മറ്റു ജീവികളെ അനുകരിച്ച് യന്ത്രങ്ങൾ ഉണ്ടാക്കാൻ ആദിമകാലം മുതൽ മനുഷ്യർ ശ്രമിച്ചിരുന്നുവെങ്കിലും ബയോണിക്സ് എന്ന പദം ഉപയോഗിച്ചു തുടങ്ങിയിട്ട് അധികകാലം ആയിട്ടില്ല. 1960 കൾ മുതലാണ് ഈ പദം പ്രചാരത്തിൽ വന്നു തുടങ്ങിയത്.
റഡാർ, സോണാർ പോലുള്ള ആധുനികസങ്കേതങ്ങളിൽ പല ജീവികളിലെയും പ്രവർത്തനതത്വങ്ങൾ ഉപയോഗിച്ചിട്ടുണ്ട്. ശബ്ദം ഉപയോഗിച്ച് മുന്നിലുള്ള വസ്തുക്കളെക്കുറിച്ച് മനസ്സിലാക്കുന്ന പ്രക്രിയയാണ് സോണാർ. വവ്വാൽ, തിമിംഗിലം, ഡോൾഫിൻ തുടങ്ങിയ ജീവികൾ സോണാർ സംവിധാനങ്ങൾ പ്രകൃത്യാ തന്നെ ഉപയോഗിക്കുന്നവരാണ്. റഡാർ ഇതേ ആശയം തന്നെ ഉപയോഗിക്കുന്നു. ശബ്ദതരംഗങ്ങൾക്കു പകരം വൈദ്യുതകാന്തിക തരംഗങ്ങളാണ് എന്ന വ്യത്യാസമുണ്ടെന്നു മാത്രം. മിന്നാമിനുങ്ങ് പ്രകാശിക്കുന്ന തത്ത്വം ഉപയോഗിച്ച് വിളക്കുകൾ ഉണ്ടാക്കാൻ ശാസ്ത്രജ്ഞർ ശ്രമിക്കുന്നുണ്ട്. യന്ത്രമനുഷ്യരാണ് ബയോണിക്സ് മേഖലയിലെ നൂതനഗവേഷണങ്ങൾ നടക്കുന്നത്.
അവലംബം
ബാലകൈരളി വിജ്ഞാനകോശം - ജീവലോകം (ബാലസാഹിത്യ ഇൻസ്റ്റിറ്റ്യൂട്ട്)
പഞ്ചിനെല്ലോ
ഉത്തര ഭാരതത്തിൽ കാണപ്പെടുന്ന ഒരിനം പൂമ്പാറ്റയാണ് പഞ്ചിനെല്ലോ (Punchinello). .
ആവാസം
മേഘാലയ, അരുണാചൽ പ്രദേശ്‌, സിക്കിം, പശ്ചിമബംഗാൾ, മിസോറം, ആസ്സാം, ഉത്തരാഞ്ചൽ, നാഗാലാൻഡ്‌, ത്രിപുര, മണിപ്പൂർ എന്നിവിടങ്ങളിൽ ഇവയെ കണ്ടെത്തിയിട്ടുണ്ട്. ഇവ ധാരാളമായി കാണപ്പെടുന്നു. വിഴാൽ സസ്യത്തിൽ ഇവ മുട്ടയിടുന്നതായി കാണുന്നു.
ടി.കെ.ആർ. ഭദ്രൻ
അയപ്പ ഭക്തി ഗാനങ്ങൾ എഴുതിയ ഗാനരചയിതാവ് ആണ് ടികെ ആർ ഭദ്രൻ.
ജീവിതരേഖ
1921-ൽ ആലപ്പുഴയിൽ ജനനം. ആലപ്പുഴ ലിയോ തേർട്ടീൻസ് സ്കൂൾ വിദ്യാർത്ഥിയായിരിക്കുമ്പോൾ കഥയും നാടകവും കവിതയുമെഴുതിയിരുന്നു. 31ാം വയസ്സിൽ ആശുപത്രി കമ്പൗണ്ടറായി ജോലി ലഭിച്ചതിനെത്തുടർന്ന് ബോംബേയിൽ പോയി.. തുടർന്ന് എയർ ഇന്ത്യയിൽ കാറ്ററിംഗ് അസിസ്റ്റന്റായി. 1970-ൽ കാറ്ററിംഗ് സൂപ്രണ്ടായി.1981 - ൽ അന്തരിച്ചു.
ഗാനങ്ങൾ
1975 ൽ എച്ച്.എം.വി പുറത്തിറക്കി യേശുദാസ് ആലപിച്ച 10 അയപ്പ ഗാനങ്ങളടങ്ങിയ ലോർഡ് അയപ്പ സോങ്സിലെ ( ഇപ്പോൾ ഗംഗയാർ എന്നാണ് പേര് ) ഗാനങ്ങൾ എഴുതിയത് ടി കെ ആർ ഭദ്രനാണ്. തുടർന്ന് ആ ദിവ്യനാമം, തരംഗിണിയുടെ അയപ്പ ഭക്തി ഗാനം. vol.1 പോകുപോകു പൊന്മലയിൽ, അയപ്പ സ്വാമി എന്ന രണ്ടു പുസ്തകങ്ങളും എഴുതിയിട്ടുണ്ട്. ശബരിമലയിൽ പോകാതെ ശബരീശനെക്കുറിച്ച് ഗാനമെഴുതി എന്ന പ്രത്യേകതയും ടി കെ ആർ ഭദ്രനുണ്ട്.
പ്രശസ്തമായ ഗാനങ്ങൾ
1. ഗംഗയാറു പിറക്കുന്നു 2. സുപ്രഭാതം പൊട്ടി വിടർന്നു 3. ഖേദമേകും ദീർഘയാത്ര 4.മകരവിളക്കേ 5. മനസ്സിനുള്ളിൽ ദൈവമിരുന്നാൽ 6. നീല നീല മലയുടെ 7. ഒരേയൊരു ലക്ഷ്യം 8. പമ്പയാറിൻ പൊൻ പുളിനത്തിൽ 9.ശങ്കരനചലം കൈലാസം 10. പൊന്നും പതിനെട്ടാം പടി 11. ആ ദിവ്യനാമം അയപ്പാ 12. ആന കേറാമല 13. ഏഴാഴികൾ ചൂഴും 14. അഭിരാമ ശൈലമേ 15. പമ്പയിൽ കുളി കഴിച്ച് 16. സത്യമായ പൊന്നും പതിനെട്ടാം പടി 17. കാശിരാമേശ്വരം 18. നിന്നെക്കണ്ടു 19. പമ്പാ നദിയൊരു 20. കാട്ടിലുണ്ട് വന്യ മൃഗങ്ങൾ
അവലംബം
വർഗ്ഗം:മലയാളകവികൾ
അസ്‌കാരിയാസിസ്
പുറം കണ്ണികൾ
വർഗ്ഗം:പരാദ രോഗങ്ങൾ
ഏകകം
വലത്ത്‌|ലഘുചിത്രം|The former Weights and Measures office in Seven Sisters, London വലത്ത്‌|ലഘുചിത്രം|Units of measurement, Palazzo della Ragione, Padua ഒരു വ്യവസ്ഥാപിത രീതിയോ നിയമമോ വഴി സ്വീകരിച്ച അളവിന്റെ തോതിനെയാണ് ഏകകം എന്നുപറയുന്നത്. ഒരേ തരത്തിലുള്ള അളവുകളെ കണക്കാക്കുന്നതിനുള്ള അടിസ്ഥാന അളവുകോലായി ഇതിനെ ഉപയോഗിക്കുന്നു. ഇതേ പ്രകാരത്തിലുള്ള ഏതൊരു അളവിനേയും അതിന്റെ യുണിറ്റ് അളവിന്റെ ഗുണിതങ്ങളായി കണക്കാക്കുന്നു.
ചരിത്രം
യുണൈറ്റഡ് സ്റ്റേറ്റ്സ് കസ്റ്റമറി സിസ്റ്റം, ബ്രിട്ടീഷ് കസ്റ്റമറി സിസ്റ്റം, ഇന്റർനാഷണൽ സിസ്റ്റം എന്നിങ്ങനെ ലോകമെമ്പാടും, ഇന്ന്, ഒന്നിലധികം സംവിധാനങ്ങൾ ഉപയോഗിച്ചുവരുന്നു. എന്നിരുന്നാലും, ഇതുവരെ മെട്രിക് സിസ്റ്റത്തിലേക്ക് പൂർണ്ണമായും മാറാത്ത ഒരു വ്യാവസായിക രാജ്യം അമേരിക്കയാണ്. മ്യാന്മർ, ലൈബീരിയ എന്നിവയടക്കം മൂന്ന് രാജ്യങ്ങളാണ് ഇത്തരത്തിലുള്ളത്. സാർവത്രികമായി സ്വീകാര്യമായ ഒരു യൂണിറ്റ് സംവിധാനം വികസിപ്പിക്കാനുള്ള ആസൂത്രിതമായ ശ്രമം 1790 മുതൽ നടന്നു വരുന്നുണ്ട്. ഫ്രഞ്ച് നാഷണൽ അസംബ്ലി ഫ്രഞ്ച് അക്കാദമി ഓഫ് സയൻസസിനോട് അത്തരമൊരു യൂണിറ്റ് സംവിധാനം കൊണ്ടുവരാൻ ആവശ്യപ്പെട്ടു. ഫ്രാൻസിൽ വികസിപ്പിച്ചെടുത്ത മെട്രിക് സമ്പ്രദായത്തിന്റെ മുന്നോടിയായിരുന്നു ഈ സംവിധാനം, എന്നാൽ 1875-ൽ 17 രാജ്യങ്ങൾ മെട്രിക് കൺവെൻഷൻ ഉടമ്പടി ഒപ്പുവെക്കുന്നതുവരെ ഇതിന് സ്വീകാര്യത ലഭിച്ചിരുന്നില്ല. ഈ ഉടമ്പടി ഒപ്പുവച്ചതിനുശേഷം, ഭാരം, അളവുകൾ എന്നിവയുടെ ഒരു സമിതി (സി.ജി.പി.എം) സ്ഥാപിച്ചു. സി‌.ജി‌.പി‌.എം നിലവിലെ എസ്‌ഐ സമ്പ്രദായം നിർമ്മിച്ചു, അത് 1954 ൽ സമിതിയുടെ പത്താമത്തെ സമ്മേളനത്തിൽ അംഗീകരിച്ചു. നിലവിൽ, എസ്‌ഐ സിസ്റ്റവും യു‌എസ് കസ്റ്റമറി സിസ്റ്റവും ഉപയോഗിക്കുന്ന ഒരു ഇരട്ട സിസ്റ്റം സൊസൈറ്റിയാണ് യുണൈറ്റഡ് സ്റ്റേറ്റ്സ്.
Notes
വർഗ്ഗം:അളവുകൾ വർഗ്ഗം:അളവിന്റെ ഏകകങ്ങൾ
തേനീച്ച വളർത്തൽ
തേനിനും തേനീച്ച ഉത്പന്നങ്ങൾക്കുംവേണ്ടി തേനീച്ചകളെ വളർത്തുന്നതിന്റെ തേനീച്ചക്കൃഷി അഥവാ തേനീച്ചവളർത്തൽ എന്ന് പറയുന്നു.
തേനീച്ചകളിൽനിന്നും തേൻ ശേഖരിക്കുന്നത് പതിനായിരം വർഷങ്ങൾക്ക് മുമ്പ് രേഖപ്പെടുത്തിയിട്ടുണ്ട്. ഒൻപതിനായിരം വർഷങ്ങൾക്ക് മുമ്പേ ഉത്തര ആഫ്രിക്കയിൽ മൺകുടങ്ങളിൽ തേനീച്ചവളർത്തൽ നടത്തിയിരുന്നു തൂത്തൻഖാമൻ തുടങ്ങിയ ഫറവോമാരുടെ കല്ലറകളിൽനിന്നും തേൻ നിറച്ച ഭരണികൾ കണ്ടെടുത്തിട്ടുണ്ട്. പതിനെട്ടാം നൂറ്റാണ്ടിലാണ് തേനീച്ചക്കൂട്ടിലെ കോളനി മുഴുവൻ നശിപ്പിക്കാതെ തേനെടുക്കുന്ന വിദ്യ യൂറോപ്പിയന്മാൻ വികസിപ്പിച്ചെടുത്തത്.
തേനീച്ചയുടെ ജനുസുകളുടെ എണ്ണം ഇരുപതിനായിരത്തിലധികം വരും പല ജനുസുകളും ഒറ്റക്ക് കഴിയുന്നവയാണ്
തേനീച്ചകൽ കൂട്ടതൊദെ വസിക്കുന്ന ഷദ്പദങ്ങളാണ്.
അവലംബം
വർഗ്ഗം:തേൻ വർഗ്ഗം:തേനീച്ച വളർത്തൽ
സംഘം (സിനിമ)
എം.രാമൻ സംവിധാനം ചെയ്ത എ.ജെ.എം. പ്രൊഡക്ഷൻസിന്റെ ബാനറിൽ എം. മുരുഗൻ, എം. ശരവണൻ, എം. കുമാരൻ എന്നിവർ ചേർന്ന് 1954 ൽ പുറത്തിറങ്ങിയ തെലുങ്ക് സിനിമയാണ് സംഘം (English:Society). എൻ.ടി. രാമറാവു, വൈജയന്തിമാല , അഞ്ജലി ദേവി എന്നിവർ പ്രധാന കഥാപാത്രങ്ങളിൽ അഭിനയിക്കുകയും ആർ. സുദർശനം സംഗീത സംവിധാനം നിർവ്വഹിക്കുകയും ചെയ്തു.
പ്ലോട്ട്
സുഹൃത്തുക്കൾ ആയ റാണി (വൈജയന്തിമല), കാമിനി (അഞ്ജലി ദേവി) എന്നിവരുടെ കഥയാണ് സംഘം. ഒരു ഫെമിനിസ്റ്റാണ് റാണി. കാമിനിയുടെ പിതാവ് രാമനാഥം (ചിറ്റൂർ വി നാഗയ്യ) പുരോഗമനപരമായ ചിന്താഗതിക്കാരനാണ്. മറ്റൊരു ജാതിയിൽ നിന്ന് ഒരു സ്ത്രീയെ വിവാഹം ചെയ്തതിനാൽ മകൾക്ക് ഒരു വരനെ ലഭിക്കുന്നത് ബുദ്ധിമുട്ട് അനുഭവപ്പെടുന്നു. ഒരു ദിവസം റാണി, കാമിനി എന്നിവർ മെഡികോസ് രാജയുടെയും (എൻ.ടി.രാമ റാവു) ചന്ദ്രയുടെയും ഒരു ചതിയിലകപ്പെടുന്നു. കാമിനിയുടെ ലാളിത്യവും സൗന്ദര്യവും രാജയും റാണിയെ ചന്ദ്രമും ആകർഷിക്കപ്പെടുന്നു. രാജയുടെ അച്ഛൻ സീതാരാമാഞ്ജനേയ ദാസ് (എസ്.വി.രംഗ റാവു) തന്റെ മകൻ സ്വന്തം ഇഷ്ടപ്രകാരം വിവാഹം കഴിക്കാൻ ആഗ്രഹിക്കുന്നു. എന്നാൽ അമ്മ (രുഷ്യേന്ദ്രമണി) തന്റെ ഭർത്താവിന്റെ വീക്ഷണങ്ങളെ എതിർക്കുന്നു. തന്റെ മാതാപിതാക്കളെ അറിയിക്കാതെ രാജ കാമിനിയെ വിവാഹം കഴിക്കുന്നു. യെക്ക കന്നയ്യയ്ക്ക് (രമണ റെഡ്ഡി) കാമിനിയിൽ ഒരു കണ്ണുണ്ട്. കന്നയ്യയുടെ ഒരു ഗൂഢപദ്ധതി കാരണം  രാജ കാമിനിയെ തെറ്റിദ്ധരിക്കപ്പെടുന്നു. ആ ദേഷ്യത്തിൽ അച്ഛന്റെ ഇഷ്ടപ്രകാരം ഒരു പെൺകുട്ടിയെ വിവാഹം ചെയ്യാൻ രാജ സമ്മതം കൊടുക്കുന്നു. ഈ പെൺകുട്ടി റാണി അല്ലാതെ മറ്റാരുമല്ല, കാമിനി രാജയെ വിവാഹം ചെയ്തതാണെന്ന് അറിയാതെ റാണി അയാളെ വിവാഹം കഴിക്കാൻ സമ്മതിക്കുന്നു. കാമിനി തന്റെ മരുമകൾ എന്നറിയപ്പെടുന്ന സീതാരാമാഞ്ജനേയ ദാസ്, കാമിനിയെ രാജയുമായി വിവാഹം കഴിപ്പിക്കുന്നു. റാണി, ചന്ദ്രയെ വിവാഹം കഴിക്കുന്നതോടെ കഥ അവസാനിക്കുന്നു.
ശബ്ദട്രാക്ക്
ആർ. സുന്ദരം സംഗീതസംവിധാനം നിർവഹിച്ചു. തൊളെറ്റി ആണ് ഗാനരചയിതാവ്. ഇ എം ഐ കൊളംബിയ ഓഡിയോ കമ്പനി പുറത്തിറക്കിയതാണ് സംഗീതം
ബോക്സ് ഓഫീസ്
വൈജയന്തിമാലാ ഫാൻ ക്രേസാണ് ബോക്സ് ഓഫീസിൽ ഈ ചലച്ചിത്രം ഹിറ്റാക്കിയത്.
റീമേക്ക്
ഈ ചിത്രം വിജയിച്ചതിന് പിന്നിൽ നിർമ്മാതാവായ എ. വി. ചെട്ടിയാരാണ്. ഈ ചിത്രം ''ലട്കി]] എന്ന പേരിൽ ഹിന്ദിയിൽ റീമേക്ക് ചെയ്തു. ഇതിൽ  കിഷോർ കുമാറും, ഭാരത് ഭൂഷണും ചേർന്ന് യഥാക്രമം എസ്. ബാലചന്ദറിന്റെയും ജെമിനി ഗണേശന്റെയും കഥാപാത്രങ്ങൾ ചെയ്തു. 1953 -ലെ ഏറ്റവും വലിയ രണ്ടാമത്തെ ബോക്സാഫീസ് വിജയം നേടിയ സിനിമയാണിത്. തമിഴിൽ പെണ്ണ്. എന്ന പേരിൽ ഈ ചിത്രം റീമേക്ക് ചെയ്തു. ഇതിൽ എൻ.ടി രാമറാവുവിന്റെ വേഷം ജെമിനി ഗണേശൻ ചെയ്തു. വൈജയന്തിമാല, അഞ്ജലി ദേവി, ചിത്തോർ വി നാഗയ്യ എന്നിവർ പ്രധാനമായും മൂന്നു ഭാഷകളിലും തങ്ങളുടെ വേഷങ്ങൾ ഒരേസമയം അഭിനയിച്ചു.
സി.കെ. മൂസത്
മലയാള ഗ്രന്ഥകാരനും പണ്ഡിതനും എഴുത്തുകാരനും അധ്യാപകനും സാംസ്‌കാരികപ്രവർത്തകനുമായിരുന്നു '''സി.കെ. മൂസത് എന്ന പേരിലറിയപ്പെട്ടിരുന്ന സി. കുമാരൻ മൂസത്''' (23 ജൂൺ 1921 - 9 ഏപ്രിൽ 1991). തപസ്യ കലാ-സാഹിത്യവേദിയുടെ മുൻ സംസ്ഥാനാധ്യക്ഷനായിരുന്നു. കേരള ഭാഷാ ഇൻസ്റ്റിറ്റ്യൂട്ടിന്റെ ആദ്യത്തെ അസിസ്റ്റന്റ് ഡയറക്ടറും ശാസ്ത്രസാങ്കേതിക വിഭാഗത്തിന്റെ തലവനുമായി പ്രവർത്തിച്ചു. അനവധി ശാസ്ത്രസാഹിത്യ ലേഖനങ്ങളുടെ രചയിതാവാണ്. മലബാറിലെ സമാന്തര വിദ്യാഭ്യാസസ്ഥാപനങ്ങൾക്ക് തുടക്കം കുറിച്ച എം.ബി. കോളേജിന്റെ സ്ഥാപകൻ.
പുറം കണ്ണികൾ
വർഗ്ഗം:മലയാള ഗദ്യസാഹിത്യകാരന്മാർ വർഗ്ഗം:ശാസ്ത്ര എഴുത്തുകാർ വർഗ്ഗം:ജൂൺ 23-ന് ജനിച്ചവർ വർഗ്ഗം:1921-ൽ ജനിച്ചവർ വർഗ്ഗം:ഏപ്രിൽ 9-ന് മരിച്ചവർ വർഗ്ഗം:1991-ൽ മരിച്ചവർ
ഗുലാബ് ബായ്
ഗുലാബ് ജാൻ എന്നറിയപ്പെടുന്ന ഗുലാബ് ബായ് (1926–1996), നൗതങ്കിയുടെ ഇന്ത്യൻ സ്റ്റേജ് പാട്ടുകാരി ആയിരുന്നു. പരമ്പരാഗത സംഗീത നാടകത്തിലെ ആദ്യത്തെ വനിതാ കലാകാരിയായായ അവരെ അതിന്റെ മുൻ‌നിര വക്താവായി കണക്കാക്കപ്പെടുന്നു. വിജയം കൈവരിച്ച നൗതങ്കി ട്രൂപ്പായ ഗ്രേറ്റ് ഗുലാബ് തിയേറ്റർ കമ്പനിയുടെ സ്ഥാപകയായിരുന്നു അവർ. 1990-ൽ നാലാമത്തെ ഉയർന്ന സിവിലിയൻ അവാർഡ് ആയ പദ്മശ്രീ ഇന്ത്യൻ സർക്കാർ അവർക്ക് നൽകുകയുണ്ടായി.
ജീവിതരേഖ
1926 ൽ ഇന്ത്യൻ സംസ്ഥാനമായ ഉത്തർപ്രദേശിലെ ഫാറൂഖാബാദ് ജില്ലയിലെ ബൽപൂർവയിലാണ് ഗുലാബ് ബായ് ജനിച്ചത്. 1931 ൽ കാൺപൂർ ഘരാനയിലെ ഉസ്താദ് ത്രിമോഹൻ ലാൽ, ഹത്രാസ് ഘരാനയിലെ ഉസ്താദ് മുഹമ്മദ് ഖാൻ എന്നിവരുടെ കീഴിൽ ഗാനരചനയിൽ ആധികാരിക പരിശീലനം ആരംഭിച്ച അവർ പതിമൂന്നാം വയസ്സിൽ ത്രിമോഹൻ ലാലിന്റെ നൗതങ്കി ട്രൂപ്പിൽ ചേർന്ന് പരസ്യമായി പ്രകടനം ആരംഭിച്ചുകൊണ്ട് കലാരൂപത്തിലെ ആദ്യത്തെ വനിതാ അവതാരകയായി. താമസിയാതെ, അവർ ഗാനാലാപനത്തിൽ വ്യക്തിഗത ശൈലി വികസിപ്പിച്ചെടുത്തു. അത് അവർക്ക് ഗുബ ജാൻ എന്ന അപര നാമം ലഭിക്കാനിടയായി.
ട്രിമോഹൻ ലാലിന്റെ ആഗ്രഹത്തിന് വിരുദ്ധമായി ഗ്രേറ്റ് ഗുലാബ് തിയറ്റർ കമ്പനി എന്ന പേരിൽ സ്വന്തമായി ഒരു നൗതങ്കി ട്രൂപ്പ് സ്ഥാപിക്കാൻ അവരുടെ വർദ്ധിച്ചുവരുന്ന ജനപ്രീതി അവരെ സഹായിച്ചു. കമ്പനി ഒരു തൽക്ഷണ വിജയമാണെന്ന് പറയപ്പെടുന്നു. കമ്പനിയുടെ മാനേജ്മെന്റിന്റെ ഉത്തരവാദിത്തവും വളർന്നുവരുന്ന പ്രായവും 1960 കളോടെ സ്വന്തം പ്രകടനങ്ങൾക്ക് കടിഞ്ഞാണിട്ടു. പിന്നീട് നന്ദ ഗുഹയെന്നറിയപ്പെട്ട അവരുടെ ചെറിയ സഹോദരി സുഖ്‌ബാദനെ മുൻ‌നിര അവതാരകയായി വളർത്തി. മകൾ മധുവും അറിയപ്പെടുന്ന പ്രകടനക്കാരിയാണ്. ഔദ്യോഗിക ജീവിതത്തിന്റെ അവസാന ഭാഗം ഒരു കലാരൂപമെന്ന നിലയിൽ നൗതങ്കിയുടെ ആകർഷണം ക്രമേണ കുറഞ്ഞു.
1990 ൽ സിവിലിയൻ അവാർഡ് പദ്മശ്രീ നൽകി ഇന്ത്യാ ഗവൺമെന്റ് അവരെ ആദരിച്ചു. ആറുവർഷത്തിനുശേഷം, 70 വയസ്സുള്ളപ്പോൾ അവർ മരിച്ചു. ഗുലാബ് ബായ്: ദി ക്യൂൻ ഓഫ് നൗതങ്കി തിയേറ്റർ എന്ന പേരിൽ ദീപ്തി പ്രിയ മെഹോത്രയുടെ ജീവചരിത്രത്തിൽ അവരുടെ ജീവിതം രേഖപ്പെടുത്തിയിട്ടുണ്ട്. പെൻ‌ഗ്വിൻ ഇന്ത്യയാണ് പുസ്തകം പ്രസിദ്ധീകരിച്ചത്. 2014 മെയ് മാസത്തിൽ കാൺപൂരിൽ വേദിയിൽ അവതരിപ്പിച്ച ഒരു നാടകത്തിന്റെ പ്രമേയം കൂടിയായിരുന്നു അവരുടെ ജീവിത കഥ.
കൂടുതൽ വായനയ്ക്ക്
വർഗ്ഗം:ഇന്ത്യൻ നാടോടി ഗായകർ വർഗ്ഗം:1926-ൽ ജനിച്ചവർ വർഗ്ഗം:1996-ൽ മരിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യൻ വനിതാ നാടോടി ഗായകർ
ജർത്രൂദ് സ്റ്റെയിൻ
ജർത്രൂദ് സ്റ്റെയിൻ (ഫെബ്രുവരി 3, 1874 - ജൂലൈ 27, 1946) ഒരു അമേരിക്കൻ എഴുത്തുകാരിയിയും നോവലിസ്റ്റും കവയിത്രിയും നാടകകൃത്തുമാണു്. ജർത്രൂദ് ജനിച്ചതു പെൻസിൽവാനിയയിൽ സ്ഥിതിചെയ്യുന്ന പിറ്റ്സ്ബർഗ്ഗിലെ അലേഗനി വെസ്റ്റിലാണെങ്കിലും വളർന്നുവന്നതു കാലിഫോർണിയയിലെ ഓക്ക് ലാന്റിലാണ്. തന്റെ ജീവിതത്തിലെ ഓർമകളെ പുതുക്കുവാനായി ജർത്രൂദ് 1903ൽ പാരീസിലേക്കു പോകുകയും അവിടെ താമസമാരംഭിക്കുകയും ചെയ്തു.
വർഗ്ഗം:1874-ൽ ജനിച്ചവർ